Avis juridique important

|

31977L0311

Οδηγία 77/311/EOK του Συμβουλίου της 29ης Μαρτίου 1977 περί προσεγγίσεως των νομοθεσιών των κρατών μελών των αναφερομένων στο ηχητικό επίπεδο που αντιλαμβάνονται οι οδηγοί των γεωργικών ή δασικών ελκυστήρων με τροχούς

Επίσημη Εφημερίδα αριθ. L 105 της 28/04/1977 σ. 0001 - 0009 Φινλανδική ειδική έκδοση: Κεφάλαιο 13 τόμος 7 σ. 0016  Ελληνική ειδική έκδοση: Κεφάλαιο 13 τόμος 6 σ. 0022  Σουηδική ειδική έκδοση: Κεφάλαιο 13 τόμος 7 σ. 0016  Ισπανική ειδική έκδοση: Κεφάλαιο 13 τόμος 7 σ. 0026  Πορτογαλική ειδική έκδοση : Κεφάλαιο 13 τόμος 7 σ. 0026

ΟΔΗΓΙΑ ΤΟΥ ΣΥΜΒΟΥΛΙΟΥ της 29ης Μαρτίου 1977 περί προσεγγίσεως των νομοθεσιών των Κρατών μελών των αναφερομένων στο ηχητικό επίπεδο που αντιλαμβάνονται οι οδηγοί των γεωργικών ή δασικών ελκυστήρων με τροχούςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι για να αρχίσει η διαδικασία εγκρίσεως που αποτελεί το αντικείμενο της οδηγίας 74/150/ΕΟΚ του Συμβουλίου των Υπουργών της 4ης Μαρτίου 1974 περί προσεγγίσεως των νομοθεσιών των Κρατών μελών των αναφερομένων στην έγκριση των γεωργικών ή δασικών  ελκυστήρων με τροχούς(3), είναι σκόπιμο να προβλεφθούν οι προδιαγραφές που εξασφαλίζουν την ασφάλεια της εργασίας, και ιδίως να προφυλαχθεί η ακοή των εργατών του γεωργικού τομέως που οδηγούν τους ελκυστήρες αυτούς- ότι οι προδιαγραφές αυτές είναι πλέον απαραίτητες επειδή η νομοθεσία μόνον δύο Κρατών μελών περιέχει συγκεκριμένες διατάξεις όσον αφορά στο ηχητικό επίπεδο που αντιλαμβάνονται οι οδηγοί των ανωτέρω αναφερομένων ελκυστήρων- ότι οι διαφορές στις ανωτέρω αναφερόμενες εθνικές νομοθεσίες δύνανται εκ φύσεως να παρεμποδίζουν τις συναλλαγές στο εσωτερικό της Κοινότητος και εμποδίζουν έτσι τη δημιουργία και τη λειτουργία της κοινής αγοράς,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Ως ελκυστήρας (γεωργικός ή δασικός) κατά την έννοια της παρούσας οδηγίας νοείται κάθε όχημα με κινητήρα, με τροχούς ή ερπύστριες, που έχει τουλάχιστο δύο άξονες, του οποίου η λειτουργία έγκειται βασικώς στην ισχύ έλξεώς του και το οποίο  είναι ειδικώς σχεδιασμένο για να έλκει, ωθεί, φέρει ή θέτει σε κίνηση ορισμένα εργαλεία, μηχανές ή ρυμουλκούμενα προοριζόμενα για χρήση στη γεωργική ή δασική εκμετάλλευση. Είναι δυνατόν να διαρρυθμισθεί για να μεταφέρει ένα φορτίο και συνοδούς.  2. Η παρούσα οδηγία εφαρμόζεται μόνον στους ελκυστήρες που καθορίζονται στην παράγραφο 1, με ελαστικά, που έχουν δύο άξονες και των οποίων η μεγίστη εκ κατασκευής ταχύτης περιλαμβάνεται μεταξύ 6 και 25 χιλιομέτρων ανά ώρα.   Άρθρο 2  1. Τα Κράτη μέλη δεν δύνανται να αρνηθούν την έγκριση ΕΟΚ, την έγκριση από εθνικής πλευράς, την πώληση, την καταχώρηση στα μητρώα ή τη θέση σε κυκλοφορία ενός ελκυστήρα για λόγους που αφορούν στο ηχητικό επίπεδο που αντιλαμβάνεται ο οδηγός, αν  το επίπεδο αυτό δεν υπερβαίνει τα ακόλουθα όρια:  90 ντεσιμπέλ (A) μετρούμενα υπό τις προβλεπόμενες στο παράρτημα I συνθήκες, ή 86 ντεσιμπέλ (A) μετρούμενα υπό τις προβλεπόμενες στο παράρτημα II συνθήκες.  Κατά τη διάρκεια μιας μεταβατικής περιόδου, η οποία εκπνέει σε ημερομηνία που θα καθορισθεί προ της 1ης Οκτωβρίου 1981, συμφώνως προς την προβλεπομένη στο άρθρο 13 της οδηγίας 74/150/ΕΟΚ διαδικασία, τα ανωτέρω όρια αυξάνονται κατά 6 ντεσιμπέλ (A) για  τις πραγματοποιούμενες δοκιμές υπό τις προβλεπόμενες στο σημείο 3.2.1.1. του παραρτήματος I και στο σημείο 3.2.2.1 του παραρτήματος II συνθήκες.  2. Κατά τη διάρκεια μεταβατικής περιόδου που εκπνέει σε ημερομηνία που θα καθορισθεί προ της 1ης Οκτωβρίου 1981, συμφώνως προς την προβλεπομένη στο άρθρο 13 της οδηγίας 74/150/ΕΟΚ διαδικασία, τα Κράτη μέλη δύνανται, για τους μη έχοντες θάλαμον  ελκυστήρες, να δεχθούν την έγκριση από εθνικής πλευράς, την πώληση, την καταχώρηση στα μητρώα ή τη θέση σε κυκλοφορία, αν το ηχητικό επίπεδο δεν υπερβαίνει τα ακόλουθα όρια:  96 ντεσιμπέλ (A) μετρούμενα από τις προβλεπόμενες στο παράρτημα I συνθήκες, ή 92 ντεσιμπέλ (A) μετρούμενα από τις προβλεπόμενες στο παράρτημα II συνθήκες.   Άρθρο 3  Ως θάλαμος, κατά την έννοια της παρούσας οδηγίας, νοείται κάθε κατασκευή πραγματοποιουμένη δια της χρήσεως ακάμπτων στοιχείων, διαφανών ή μη, η οποία περικλείει εξ όλων των πλευρών τον οδηγό και τον απομονώνει εκ του εξωτερικού χώρου και η  οποία δύναται να παραμένει κλειστή συνεχώς κατά τη διάρκεια της χρήσεως.   Άρθρο 4  Τα Κράτη μέλη θεσπίζουν όλες τις αναγκαίες διατάξεις ώστε τόσο κατά τη διάθεση προς πώληση όσο και κατά τη διαφήμιση να μη χρησιμοποιείται ουδέν στοιχείο το οποίο να προσδίδει στους ελκυστήρες, όσον αφορά στο ηχητικό επίπεδο που αντιλαμβάνεται  ο οδηγός, χαρακτηριστικά τα οποία δεν διαθέτουν.   Άρθρο 5  Οι τροποποιήσεις που είναι αναγκαίες για να προσαρμοσθούν στην τεχνολογική πρόοδο οι προδιαγραφές των παραρτημάτων θεσπίζονται συμφώνως προς την προβλεπόμενη στο άρθρο 13 της οδηγίας 74/150/ΕΟΚ διαδικασία.   Άρθρο 6  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως επ' αυτών την Επιτροπή.  2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 7  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 29 Μαρτίου 1977.  Για το Συμβούλιο Ο Πρόεδρος G. KAUFMAN  (1) ΕΕ αριθ. Α 127 της 18.10.1974, σ. 34.  (2) ΕΕ αριθ. Α 125 της 16.10.1974, σ. 30.  (3) ΕΕ αριθ. Α 84 της 28.3.1974, σ. 10.      ΠΑΡΑΡΤΗΜΑ I   ΣΥΣΚΕΥΗ, ΣΥΝΘΗΚΕΣ ΚΑΙ ΜΕΘΟΔΟΣ ΜΕΤΡΗΣΕΩΣ  1. ΜΟΝΑΣ ΜΕΤΡΗΣΕΩΣ ΚΑΙ ΣΥΣΚΕΥΗ ΜΕΤΡΗΣΕΩΣ 1.1. Μονάς μετρήσεως Η τιμή A του ηχητικού επιπέδου LA μετρείται σε dB, εν συντομογραφία dB (A).  1.2. Συσκευή μετρήσεως Οι μετρήσεις του ηχητικού επιπέδου που αντιλαμβάνονται οι οδηγοί πραγματοποιούνται δια της χρήσεως ενός ηχομέτρου συμφώνου προς τον περιγραφόμενο στη δημοσίευση Αριθ. 179, πρώτη έκδοση 1965, τύπο της Διεθνούς Ηλεκτροτεχνικής Επιτροπής.  Σε περίπτωση μεταβαλλομένης ενδείξεως, πρέπει να λαμβάνονται οι μέσες τιμές των μεγίστων τιμών.  2. ΣΥΝΘΗΚΕΣ ΜΕΤΡΗΣΕΩΣ Οι μετρήσεις πραγματοποιούνται υπό τις ακόλουθες συνθήκες:  2.1. Ο ελκυστήρας πρέπει να είναι άνευ φορτίου, δηλαδή χωρίς προαιρετικά εξαρτήματα αλλά μετά υγρού ψύξεως, λιπαντικών, καυσίμου, εργαλείων και οδηγού. Ο οδηγός δεν πρέπει να φέρει πολύ βαριά ενδύματα ούτε κασκόλ ή καπέλο. Κανένα αντικείμενο ικανό να  ασκήσει δράση που διαταράσσει το ηχητικό επίπεδο δεν πρέπει να ευρίσκεται επί του ελκυστήρα.  2.2. Τα ελαστικά πρέπει να είναι φουσκωμένα στην προδιαγραφομένη υπό του κατασκευαστού του ελκυστήρα πίεση αέρος. Ο κινητήρας, η μετάδοση και οι κινητήριοι άξονες πρέπει να ευρίσκονται στην κανονική θερμοκρασία λειτουργίας και τα πτερύγια ψύξεως, αν ο  ελκυστήρας είναι εφοδιασμένος με τέτοια πτερύγια, πρέπει να παραμένουν ανοικτά.  2.3. Ο πρόσθετος εξοπλισμός που ενεργοποιείται υπό του κινητήρα ή που ενεργοποιείται κατ' αυτόνομο τρόπο, όπως παραδείγματος χάρη οι υαλοκαθαριστήρες, ο φυσητήρας θερμού αέρα, η υποδοχή λήψεως ενεργείας, κλπ., πρέπει να τίθεται εκτός κυκλώματος κατά τη  διάρκεια των μετρήσεων, αν εκ της φύσεώς του επηρεάζει τη μέτρηση του ηχητικού επιπέδου. Τα όργανα τα οποία κανονικώς περιστρέφονται ταυτοχρόνως με τον κινητήρα, παραδείγματος χάρη ο ανεμιστήρας ψύξεως του κινητήρα, πρέπει να ευρίσκονται σε λειτουργία  κατά τη διάρκεια των μετρήσεων.  2.4. Η διαδρομή μετρήσεως πρέπει να ευρίσκεται σε περιοχή ανοικτή και επαρκώς αθόρυβη. Η διαδρομή αυτή δύναται να αποτελείται, παραδείγματος χάρη, από ανοικτή έκταση ακτίνος 50 μέτρων της οποίας το κεντρικό τμήμα πρέπει πρακτικώς να είναι οριζόντιο σε  ακτίνα τουλάχιστον 20 μέτρων ή από οριζόντια διαδρομή με ένα συμπαγή διάδρομο, όσο το δυνατόν επίπεδο και χωρίς εγκοπές. Αν είναι δυνατόν, ο διάδρομος πρέπει να είναι καθαρός και στεγνός (παραδείγματος χάρη χωρίς αμμοχάλικο, φυλλώματα, χιόνι, κλπ.).  Κλίσεις και ανωμαλίες δεν είναι δεκτές παρά μόνο αν οι προκαλούμενες υπ' αυτών μεταβολές του ηχητικού επιπέδου περιέχονται εντός των ορίων σφάλματος των συσκευών μετρήσεως.  2.5. Η επένδυση του διαδρόμου κυλήσεως πρέπει να είναι τέτοιας φύσεως ώστε τα πλαστικά να μη προκαλούν υπερβολικό θόρυβο.  2.6. Ο καιρός πρέπει να είναι αίθριος και ο άνεμος ασθενής.  Το περιβάλλον ηχητικό επίπεδο που αντιλαμβάνεται ο οδηγός και το οποίο οφείλεται στον άνεμο ή άλλες ακουστικές πηγές πρέπει να είναι κατώτερο τουλάχιστον κατά 10 dB (A) του ηχητικού επιπέδου του ελκυστήρα.  2.7. Αν για την καταγραφή των μετρήσεων χρησιμοποιείται ένα όχημα, τούτο πρέπει να ρυμουλκείται ή να οδηγείται σε απόσταση επαρκώς απομακρυσμένη από τον ελκυστήρα για να αποφευχθεί κάθε αλληλεπίδραση. Κατά τη διάρκεια της διαδικασίας μετρήσεως, κανένα  αντικείμενο που εμποδίζει τη μέτρηση ή καμία ανακλώσα επιφάνεια δεν πρέπει να ευρίσκεται σε απόσταση 20 μέτρων εκατέρωθεν της τροχιάς και σε απόσταση 20 μέτρων προς τα εμπρός και προς τα οπίσω του οχήματος. Η συνθήκη δύναται να θεωρηθεί ότι πληρούται αν  οι προκαλούμενες έτσι μεταβολές του ηχητικού επιπέδου παραμένουν εντός των ορίων σφάλματος- αν όχι, η μέτρηση πρέπει να σταματήσει κατά τη διάρκεια της διαταραχής.  2.8. Όλες οι μετρήσεις της αυτής σειράς πρέπει να πραγματοποιηθούν επί της αυτής διαδρομής.  3. ΜΕΘΟΔΟΣ ΜΕΤΡΗΣΕΩΣ 3.1. Το μικρόφωνο τοποθετείται επί της πλευράς σε απόσταση 250 mm από το επίπεδο στο μέσο του καθίσματος, η εκλεγομένη πλευρά είναι αυτή στην οποία καταγράφεται το πλέον υψηλό ηχητικό επίπεδο.  Η μεμβράνη του μικροφώνου διευθύνεται προς τα εμπρός και το κέντρο του μικροφώνου ευρίσκεται σε απόσταση 790 mm υπεράνω και 150 mm έμπροσθεν του περιγραφομένου στο παράρτημα III σημείου αναφοράς. Μία υπερβολική δόνηση του μικροφώνου πρέπει να  αποφεύγεται.  3.2. Για να επιτευχθεί το μέγιστο ηχητικό επίπεδο σε dB(A):  3.2.1. Επί των ελκυστήρων των εξοπλισμένων εν σειρά δι' ενός κλειστού θαλάμου, όλα τα ανοίγματα (παραδείγματος χάρη θύρες, παράθυρα, κλπ.) πρέπει να κλεισθούν κατά τη διάρκεια μιας πρώτης σειράς δοκιμών.  3.2.1.1. Κατά τη διάρκεια μιας δευτέρας σειράς δοκιμών πρέπει να αφεθούν ανοικτά, υπό την επιφύλαξη ότι, όταν είναι ανοικτά, δεν δημιουργούν κίνδυνο για την οδική κυκλοφορία. Τα πτυσσόμενα αλεξίνεμα πάντως πρέπει να παραμένουν σε θέση προστασίας.  3.2.2. Ο θόρυβος μετράται δια της χρησιμοποιήσεως της βραδείας αντιδράσεως του ηχομέτρου σε φορτίο το οποίο αντιστοιχεί στον μέγιστο θόρυβο όταν χρησιμοποιείται η μετάδοση που επιτρέπει την πλέον δυνατή προσέγγιση της ταχύτητος των 7,25 km/h προς τα  εμπρός.  Ο μοχλός του επιταχυντού πρέπει να έχει πιεσθεί στο μέγιστο της διαδρομής του. Η αρχή πραγματοποιείται με μηδενικό φορτίο, εν συνεχεία το φορτίο αυξάνεται μέχρι της επιτεύξεως του μεγίστου επιπέδου θορύβου. Σε κάθε αλλαγή φορτίου πρέπει, προ της  μετρήσεως, να μεσολαβήσει ο απαραίτητος χρόνος για τη σταθεροποίηση του επιπέδου θορύβου.  3.2.3. Ο θόρυβος μετράται δια της χρησιμοποιήσεως της βραδείας αντιδράσεως του ηχομέτρου στο φορτίο που αντιστοιχεί στο μέγιστο θόρυβο όταν χρησιμοποιείται οιανδήποτε άλλη ταχύτης εκτός της προβλεπομένης στο σημείο 3.2.2. και για την οποία έχει  καταγραφεί ένα ηχητικό επίπεδο ανώτερο τουλάχιστον κατά 1 dB(A) του καταγραφέντος για την ταχύτητα που αναφέρεται στο σημείο 3.2.2.  Ο μοχλός του επιταχυντού πρέπει να έχει πιεσθεί στο μέγιστο της διαδρομής του. Η αρχή πραγματοποιείται με μηδενικό φορτίο, εν συνεχεία το φορτίο αυξάνεται μέχρι της επιτεύξεως του μεγίστου επιπέδου θορύβου. Σε κάθε αλλαγή φορτίου πρέπει, προ της  μετρήσεως, να μεσολαβήσει ο απαραίτητος χρόνος για τη σταθεροποίηση του επιπέδου θορύβου.  3.2.4. Ο θόρυβος μετράται στη μεγίστη εκ κατασκευής ταχύτητα του ελκυστήρα άνευ φορτίου.  3.3. Στο πρακτικό πρέπει να αναγράφονται οι ακόλουθες μετρήσεις του ηχητικού επιπέδου:  3.3.1. Όταν χρησιμοποιείται η μετάδοση που επιτρέπει την πλέον δυνατή προσέγγιση της ταχύτητος των 7,25 km/h.  3.3.2. Όταν χρησιμοποιείται οιαδήποτε άλλη μετάδοση αν πληρούνται οι αναφερόμενες στο σημείο 3.2.3. συνθήκες.  3.3.3. Στη μεγίστη εκ κατασκευής ταχύτητα.  4. ΕΚΤΙΜΗΣΗ Oι πραγματοποιούμενες μετρήσεις συμφώνως προς τα σημεία 3.2.1., 3.2.2., 3.2.3. και 3.2.4. δεν πρέπει να υπερβαίνουν τα όρια που ορίζονται στο άρθρο 2.       ΠΑΡΑΡΤΗΜΑ II   ΣΥΣΚΕΥΗ, ΣΥΝΘΗΚΕΣ ΚΑΙ ΜΕΘΟΔΟΣ ΜΕΤΡΗΣΕΩΣ  1. ΜΟΝΑΣ ΜΕΤΡΗΣΕΩΣ ΚΑΙ ΣΥΣΚΕΥΗ ΜΕΤΡΗΣΕΩΣ 1.1. Μονάς μετρήσεως Η τιμή A του ηχητικού επιπέδου LA μετράται σε dB, εν συντομογραφία dB (A).  1.2. Συσκευή μετρήσεως Οι μετρήσεις του ηχητικού επιπέδου που αντιλαμβάνονται οι οδηγοί πραγματοποιούνται δια της χρήσεως ενός ηχομέτρου συμφώνου προς το περιγραφόμενο στη δημοσίευση Αριθ. 179, πρώτη έκδοση 1965, της Διεθνούς Ηλεκτροτεχνικής Επιτροπής.  Στην περίπτωση μεταβαλλομένης ενδείξεως, πρέπει να λαμβάνονται οι μέσες τιμές των μεγίστων τιμών.  2. ΣΥΝΘΗΚΕΣ ΜΕΤΡΗΣΕΩΣ Οι μετρήσεις πραγματοποιούνται υπό τις ακόλουθες συνθήκες:  2.1. Ο ελκυστήρας πρέπει να είναι άνευ φορτίου, δηλαδή άνευ προαιρετικών εξαρτημάτων, αλλά μετά υγρού ψύξεως, λιπαντικών, καυσίμου, εργαλείων και οδηγού. Ο οδηγός αυτός δεν πρέπει να φέρει πολύ βαριά ενδύματα ούτε κασκόλ ή καπέλο. Κανένα αντικείμενο  ικανό να ασκήσει μία δράση που διαταράσσει το ηχητικό επίπεδο δεν πρέπει να ευρίσκεται επί του ελκυστήρα.  2.2. Τα ελαστικά πρέπει να είναι φουσκωμένα στην προδιαγραφομένη υπό του κατασκευαστού του ελκυστήρα πίεση αέρος. Ο κινητήρας, η μετάδοση και οι κινητήριοι άξονες πρέπει να ευρίσκονται στην κανονική θερμοκρασία λειτουργίας και τα πτερύγια ψύξεως, αν ο  ελκυστήρας είναι εφοδιασμένος με τέτοια πτερύγια, πρέπει να παραμένουν ανοικτά.  2.3. Ο πρόσθετος εξοπλισμός που ενεργοποιείται υπό του κινητήρα ή που ενεργοποιείται κατ' αυτόνομο τρόπο, όπως παραδείγματος χάρη οι υαλοκαθαριστήρες, ο φυσητήρας θερμού αέρος, η υποδοχή λήψεως ενεργείας, κλπ., πρέπει να τίθεται εκτός κυκλώματος κατά τη  διάρκεια των μετρήσεων αν εκ της φύσεώς του επηρεάζει τη μέτρηση του ηχητικού επιπέδου. Τα όργανα τα οποία κανονικώς περιστρέφονται ταυτοχρόνως με τον κινητήρα, παραδείγματος χάρη ο ανεμιστήρας ψύξεως του κινητήρα, πρέπει να ευρίσκονται σε λειτουργία  κατά τη διάρκεια των μετρήσεων.  2.4. Η διαδρομή μετρήσεως πρέπει να ευρίσκεται σε περιοχή ανοικτή και επαρκώς αθόρυβη. Η διαδρομή αυτή δύναται να αποτελείται, παραδείγματος χάρη, από ανοικτή έκταση ακτίνος 50 μέτρων της οποίας το κεντρικό τμήμα πρέπει πρακτικώς να είναι οριζόντιο σε  ακτίνα τουλάχιστον 20 μέτρων ή από οριζόντια διαδρομή με ένα συμπαγή διάδρομο, όσο το δυνατόν επίπεδο και χωρίς εγκοπές. Αν είναι δυνατόν, ο διάδρομος πρέπει να είναι καθαρός και στεγνός (παραδείγματος χάρη χωρίς αμμοχάλικο, φυλλώματα, χιόνι, κλπ.).  Κλίσεις και ανωμαλίες δεν είναι δεκτές παρά μόνο αν οι προκαλούμενες υπ' αυτών μεταβολές του ηχητικού επιπέδου περιέχονται εντός των ορίων σφάλματος των συσκευών μετρήσεως.  2.5. Η επένδυση του διαδρόμου κυλήσεως πρέπει να είναι τέτοιας φύσεως ώστε τα ελαστικά να μην προκαλούν υπερβολικό θόρυβο.  2.6. Ο καιρός πρέπει να είναι αίθριος και ο άνεμος ασθενής.  Το περιβάλλον ηχητικό επίπεδο που αντιλαμβάνεται ο οδηγός και το οποίο οφείλεται στον άνεμο ή άλλες ακουστικές πηγές πρέπει να είναι κατώτερο τουλάχιστον κατά 10 dB(A) του ηχητικού επιπέδου του ελκυστήρα.  2.7. Αν για την καταγραφή των μετρήσεων χρησιμοποιείται ένα όχημα, τούτο πρέπει να ρυμουλκείται ή να οδηγείται σε απόσταση επαρκώς απομεμακρυσμένη του ελκυστήρα, για να αποφευχθεί κάθε αλληλεπίδραση. Κατά τη διάρκεια της διαδικασίας μετρήσεως, κανένα  αντικείμενο που εμποδίζει τη μέτρηση ή καμία ανακλώσα επιφάνεια δεν πρέπει να ευρίσκεται σε απόσταση 20 μέτρων εκατέρωθεν της τροχιάς και σε απόσταση 20 μέτρων προς τα εμπρός και προς τα οπίσω του οχήματος. Η συνθήκη δύναται να θεωρηθεί ότι πληρούται,  αν οι ούτω προκαλούμενες μεταβολές του ηχητικού επιπέδου παραμένουν εντός των ορίων σφάλματος- αν όχι, η μέτρηση πρέπει να σταματήσει κατά τη διάρκεια της διαταραχής.  2.8. Όλες οι μετρήσεις της αυτής σειράς πρέπει να πραγματοποιηθούν επί της αυτής διαδρομής.  3. ΜΕΘΟΔΟΣ ΜΕΤΡΗΣΕΩΣ 3.1. Το μικρόφωνο τοποθετείται επί της πλευράς σε απόσταση 250 mm από το επίπεδο στο μέσο του καθίσματος, η εκλεγομένη πλευρά είναι αυτή στην οποία καταγράφεται το πλέον υψηλό ηχητικό επίπεδο.  Η μεμβράνη του μικροφώνου διευθύνεται προς τα εμπρός και το κέντρο του μικροφώνου ευρίσκεται σε απόσταση 790 mm υπεράνω και 150 mm έμπροσθεν του περιγραφομένου στο παράρτημα III σημείου αναφοράς. Μία υπερβολική δόνηση του μικροφώνου πρέπει να  αποφεύγεται.  3.2. Για να επιτευχθεί το ηχητικό επίπεδο, πρέπει να ακολουθηθεί η ακόλουθη διαδικασία:  3.2.1. Είναι σκόπιμο να κινηθεί ο ελκυστήρας επί της αυτής διαδρομής και τουλάχιστον τρις με την ίδια ταχύτητα δοκιμής επί 10 τουλάχιστον δευτερόλεπτα.  3.2.2. Επί των ελκυστήρων των εξοπλισμένων εν σειρά δι' ενός κλειστού θαλάμου, όλα τα ανοίγματα (παραδείγματος χάρη θύρες, παράθυρα, κλπ.), πρέπει να κλεισθούν κατά τη διάρκεια μιας πρώτης σειράς δοκιμών.  3.2.2.1. Κατά τη διάρκεια μιας δευτέρας σειράς δοκιμών πρέπει να αφεθούν ανοικτά, υπό την επιφύλαξη ότι, όταν είναι ανοικτά, δεν δημιουργούν κίνδυνο για την οδική κυκλοφορία- τα πτυσσόμενα αλεξίνεμα πάντως πρέπει να παραμένουν σε θέση προστασίας.  3.2.3. Ο θόρυβος μετράται όταν ο κινητήρας λειτουργεί με το μέγιστο αριθμό στροφών δια της χρησιμοποιήσεως της βραδείας αντιδράσεως του ηχομέτρου, δηλαδή στην ταχύτητα η οποία, στην περίπτωση της ονομαστικής περιστροφής του κινητήρα, είναι η εγγυτέρα  των 7,25 km/h. Κατά τη διάρκεια της μετρήσεως ο ελκυστήρας πρέπει να κυκλοφορεί άνευ φορτίου.  4. ΕΚΤΙΜΗΣΗ Oι πραγματοποιούμενες μετρήσεις συμφώνως προς τα σημεία 3.2.2 και 3.2.3. δεν πρέπει να υπερβαίνουν τα όρια που ορίζονται στο άρθρο 2.       ΠΑΡΑΡΤΗΜΑ III   ΠΡΟΣΔΙΟΡΙΣΜΟΣ ΤΟΥ ΣΗΜΕΙΟΥ ΑΝΑΦΟΡΑΣ ΤΟΥ ΚΑΘΙΣΜΑΤΟΣ  1. ΟΡΙΣΜΟΣ 1.1. Το σημείο αναφοράς του καθίσματος (S) είναι το σημείο τομής που κείται στο διάμηκες στο μέσο του καθίσματος επίπεδο μεταξύ του εφαπτομενικού επιπέδου στο κατώτερο τμήμα του ερεισινώτου και ενός οριζοντίου επιπέδου. Αυτό το οριζόντιο επίπεδο τέμνει  την κατώτερη επιφάνεια της έδρας του καθίσματος σε απόσταση 150 mm έμπροσθεν του σημείου αναφοράς του καθίσματος.  2. ΠΡΟΣΔΙΟΡΙΣΜΟΣ ΤΟΥ ΣΗΜΕΙΟΥ, ΑΝΑΦΟΡΑΣ ΤΟΥ ΚΑΘΙΣΜΑΤΟΣ 2.1. Το σημείο αναφοράς του καθίσματος επιτυγχάνεται δια της χρησιμοποιήσεως της διατάξεως που παρουσιάζεται στις εικόνες 1 και 2 του συμπληρωματικού παραρτήματος του παρόντος παραρτήματος, η οποία επιτρέπει την απομίμηση της καταλήψεως του καθίσματος  υπό του οδηγού.  2.2. Το κάθισμα πρέπει να ρυθμισθεί στην κεντρική θέση της κατακορύφου ρυθμίσεως- η ρύθμιση αυτή είναι ανεξάρτητη της οριζοντίου ρυθμίσεως. Για τον προσδιορισμό της προβλεπομένης στο σημείο 3 των παραρτημάτων I και II θέσεως τοποθετήσεως του μικροφώνου,  το κάθισμα πρέπει να ευρίσκεται στην κεντρική θέση της οριζοντίου ρυθμίσεως ή το πλησιέστερο δυνατό προς τη θέση αυτή.  3. ΧΑΡΑΚΤΗΡΙΣΤΙΚΑ ΤΗΣ ΔΙΑΤΑΞΕΩΣ 3.1. Η προβλεπόμενη στο σημείο 2.1. διάταξη αποτελείται εκ μιας σανίδος για την έδρα του καθίσματος και εκ δύο σανίδων για το ερεισίνωτο.  3.2. Η κατωτέρα σανίς του ερεισινώτου αρθρούται στο επίπεδο του ισχίου (A) και των νεφρών (B), και πρέπει επίσης να είναι δυνατή ρύθμιση καθ' ύψος (βλέπε εικόνα 2) στο επίπεδο (B).  4. ΤΟΠΟΘΕΤΗΣΗ ΤΗΣ ΔΙΑΤΑΞΕΩΣ Η διάταξη τοποθετείται δια του ακολούθου τρόπου:  4.1. Η διάταξη εγκαθίσταται επί του καθίσματος.  4.2. Εφαρμόζεται δύναμη 550 N σε απόσταση 50 mm έμπροσθεν της αρθρώσεως (A) και οι δύο προβλεπόμενες για το ερεισίνωτο σανίδες, ωθούνται ελαφρώς και εφαπτομενικώς προς αυτό.  4.3. Αν δεν είναι δυνατόν να προσδιορισθεί επακριβώς η εφαπτομένη στο κατώτερο τμήμα του ερεισινώτου, η κατωτέρα προβλεπομένη σανίς για το ερεισίνωτο ωθείται ελαφρώς προς αυτό.  4.4. Όταν η ανάρτηση του καθίσματος δύναται να ρυθμισθεί συναρτήσει του βάρους του οδηγού, η ρύθμιση πραγματοποιείται κατά τέτοιο τρόπο ώστε το κάθισμα να ευρίσκεται σε ίση απόσταση εκ των δύο ακροτάτων θέσεων.   ΣΥΜΠΛΗΡΩΜΑΤΙΚΟ ΠΑΡΑΡΤΗΜΑ   (Διαστάσεις σε χιλιοστόμετρα) Εικόνα 1 Διάταξη για τον προσδιορισμό του σημείου αναφοράς του καθίσματος  (Διαστάσεις σε χιλιοστόμετρα) Εικόνα 2 Διάταξη για τον προσδιορισμό του σημείου αναφοράς του καθίσματος


Avis juridique important

|

31990L0506

Ένατη οδηγία 90/506/ΕΟΚ της Επιτροπής της 26ης Σεπτεμβρίου 1990 για τροποποίηση του παραρτήματος της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα

Επίσημη Εφημερίδα αριθ. L 282 της 13/10/1990 σ. 0067 - 0068 Φινλανδική ειδική έκδοση: Κεφάλαιο 3 τόμος 34 σ. 0186  Σουηδική ειδική έκδοση: Κεφάλαιο 3 τόμος 34 σ. 0186

***** ΕΝΑΤΗ ΟΔΗΓΙΑ ΤΗΣ ΕΠΙΤΡΟΠΗΣ  της 26ης Σεπτεμβρίου 1990  για τροποποίηση του παραρτήματος της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα  (90/506/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία της Επιτροπής 90/490/ΕΟΚ (2), και ιδίως το άρθρο 13 δεύτερη παράγραφος τέταρτη περίπτωση,  Εκτιμώντας:  ότι οι διατάξεις για τα μέτρα προστασίας που αφορούν τους επιβλαβείς οργανισμούς όπως οι Amauromyza και Liriomyza θα πρέπει να βελτιωθούν, και ιδίως να προσαρμοστούν στην παρούσα διανομή τέτοιων οργανισμών·  ότι το σχετικό παράρτημα της οδηγίας 77/93/ΕΟΚ θα πρέπει να τροποποιηθεί ανάλογα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο παράρτημα IV τμήμα Α της οδηγίας 77/93/ΕΟΚ, τα σημεία 33α) και 33β) αντικαθίστανται από τα ακόλουθα:  1.2 //  //  //  //  // «33 α) Φυτά Apium graveolens, Brassica, Capsicum annum, Chrysanthenum, Cucumis Dendranthema, Dianthus, Gerbera, Gypsophila, Lactuca sativa, Leucanthemum, Lycopersicon esculentum, Solanum melongera, Tanacetum, με εξαίρεση τους σπόρους προς σπορά για φύτευση και που κατάγονται από κράτος μέλος ή από τρίτες χώρες στις οποίες έχει διαπιστωθεί, σύμφωνα με τη διαδικασία που θεσπίζει το άρθρο 16 ότι δεν έγινε γνωστή η εμφάνιση των:  - Amauromyza maculosa, - Liriomyza huidobrensis, - Liriomyza sativae, - Liriomyza trifolli.  // Επίσημη διαπίστωση:  - ότι δεν έχει διαπιστωθεί εμφάνιση επιβλαβών οργανισμών στον τόπο παραγωγής μετά από επίσημους ελέγχους που πραγματοποιήθηκαν τουλάχιστον κάθε μήνα κατά τη διάρκεια των τριών μηνών πριν από τη συγκομιδή  ή  - ότι αμέσως πριν από την εξαγωγή των φυτών έχει πραγματοποιηθεί έλεγχος και αποδείχθηκε ότι δεν υπάρχουν ενδείξεις των σχετικών επιβλαβών οργανισμών και ότι έχουν υποβληθεί σε κατάλληλη επεξεργασία για την εξάλειψη των σχετικών επιβλαβών οργανισμών.   // 33 β) Φυτά των ειδών που καλύπτονται από το σημείο 33α), με εξαίρεση τους σπόρους προς σπορά, που προορίζονται για φύτευση και που κατάγονται από χώρες της Αμερικής ή από άλλη τρίτη χώρα που δεν καλύπτεται από το σημείο 33α).   // Επίσημη διαπίστωση ότι δεν έχει παρατηρηθεί εμφάνιση των Amauromyza maculosa, Liriomyza huidobrensis, Liriomyza sativae ή Liriomyza trifolli στον τόπο παραγωγής, μετά από επίσημους ελέγχους που πραγματοποιήθηκαν τουλάχιστον κάθε μήνα κατά τη διάρκεια των τριών μηνών πριν από τη συγκομιδή.   //  //  //  // 33 γ) Φυτά του είδους Herbaceous, εκτός από αυτά που καλύπτονται από το σημείο 33α), με εξαίρεση τους σπόρους προς σπορά, που προορίζονται για φύτευση και που κατάγονται από κράτος μέλος όπου έγινε γνωστή η εμφάνιση ενός από τους επιβλαβείς οργανισμούς που αναφέρονται στο σημείο 33α) ή από χώρες της Αμερικής ή από άλλη τρίτη χώρα που δεν καλύπτεται από το σημείο 33α).   // Επίσημη διαπίστωση:  - ότι δεν έχει διαπιστωθεί εμφάνιση κανενός από τους σχετικούς επιβλαβείς οργανισμούς στον τόπο παραγωγής μετά από επίσημο έλεγχο που πραγματοποιήθηκε πριν από τη συγκομιδή  ή  - ότι αμέσως πριν από την εξαγωγή των φυτών έχει πραγματοποιηθεί έλεγχος και αποδείχθηκε ότι δεν υπάρχουν ενδείξεις των σχετικών επιβλαβών οργανισμών και ότι έχουν υποβληθεί σε κατάλληλη επεξεργασία για την εξάλειψη των σχετικών επιβλαβών οργανισμών.»   //   //  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές ή διοικητικές διατάξεις για να συμμορφωθούν με τις διατάξεις της παρούσας οδηγίας το αργότερο μέχρι την 1η Ιανουαρίου 1991. Οι διατάξεις που θεσπίζονται δυνάμει του πρώτου εδαφίου παραπέμπουν ρητά στην παρούσα οδηγία.  Τα κράτη μέλη πληροφορούν αμέσως την Επιτροπή για όλες τις νομοθετικές, κανονιστικές ή διοικητικές διατάξεις που θεσπίζουν κατ' εφαρμογή της παρούσας οδηγίας.  Η Επιτροπή πληροφορεί σχετικά τα λοιπά κράτη μέλη.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 26 Σεπτεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 271 της 3. 10. 1990, σ. 28.


Avis juridique important

|

32001L0087

Οδηγία 2001/87/ΕΚ της Επιτροπής, της 12ης Οκτωβρίου 2001, για τροποποίηση του παραρτήματος Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά ώστε να καταχωρηθούν το acibenzolar-s-methyl, cyclanilide, ferric phosphate, pymetrozine και pyraflufen-ethyl ως δραστικές ουσίες

Επίσημη Εφημερίδα αριθ. L 276 της 19/10/2001 σ. 0017 - 0020

Οδηγία 2001/87/ΕΚ της Επιτροπήςτης 12ης Οκτωβρίου 2001για τροποποίηση του παραρτήματος Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά ώστε να καταχωρηθούν το acibenzolar-s-methyl, cyclanilide, ferric phosphate, pymetrozine και pyraflufen-ethyl ως δραστικές ουσίεςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 2001/49/ΕΚ της Επιτροπής(2), και ιδίως το άρθρο 6 παράγραφος 1,Εκτιμώντας τα ακόλουθα:(1) Σύμφωνα με τις διατάξεις του άρθρου 6 παράγραφος 2 της οδηγίας 91/414/ΕΟΚ (στο εξής αποκαλούμενη "η οδηγία"), στις 15 Οκτωβρίου 1996 η Γαλλία παρέλαβε αίτηση από τη Novartis (ήδη "Syngenta") για την καταχώρηση της δραστικής ουσίας acibenzolar-s-methyl (CGA 245704) στο παράρτημα Ι της οδηγίας. Με την απόφαση 97/865/ΕΚ της Επιτροπής(3), επιβεβαιώθηκε ότι ο φάκελος ήταν "πλήρης", δηλαδή θα μπορούσε να θεωρηθεί ότι, κατ' αρχή, όσον αφορά τα δεδομένα και τις πληροφορίες, καλύπτονται οι απαιτήσεις των παραρτημάτων II και III της οδηγίας.(2) Στις 27 Μαρτίου 1996 η Ελλάδα παρέλαβε παρόμοια αίτηση από τη Rhone Poulenc Agrochimie SA (ήδη "Aventis CropScience"), όσον αφορά την cyclanilide (RPA 090946). Η υπόψη αίτηση χαρακτηρίσθηκε ως πλήρης με την απόφαση 97/137/ΕΚ της Επιτροπής(4).(3) Στις 27 Αυγούστου 1998 η Γερμανία παρέλαβε αίτηση από τη W. Neudorff GmbH KG, όσον αφορά το ferric phosphate. Η υπόψη αίτηση χαρακτηρίσθηκε ως πλήρης με την απόφαση 1999/43/ΕΚ της Επιτροπής(5).(4) Επίσης, στις 4 Σεπτεμβρίου 1996 η Γερμανία παρέλαβε αίτηση από τη Novartis, όσον αφορά την pymetrozine (CGA 215944). Η υπόψη αίτηση χαρακτηρίσθηκε ως πλήρης με την απόφαση 97/865/ΕΚ της Επιτροπής.(5) Στις 16 Ιουνίου 1997 το Βέλγιο παρέλαβε αίτηση από τη Nihon Nohyaku Co. Ltd, όσον αφορά το pyraflufen-ethyl. Η υπόψη αίτηση χαρακτηρίσθηκε ως πλήρης με την απόφαση 98/242/ΕΚ της Επιτροπής(6).(6) Για τις πέντε αυτές δραστικές ουσίες έχουν αξιολογηθεί οι επιπτώσεις στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας, για τις χρήσεις τις προτεινόμενες από τον αντίστοιχο αιτούντα. Τα κράτη μέλη που έχουν ορισθεί εισηγητές υπέβαλαν σχέδια έκθεσης αξιολόγησης στην Επιτροπή αντίστοιχα στις 17 Δεκεμβρίου 1998 (acibenzolar-s-methyl), 11 Φεβρουαρίου 1998 (cyclanilide), 30 Ιουλίου 1999 (ferric phosphate), 28 Μαΐου 1998 (pymethrozine) και 8 Ιουλίου 1999 (pyraflufen-ethyl).(7) Τα σχέδια εκθέσεων αξιολόγησης έχουν εξετασθεί από τα κράτη μέλη και την Επιτροπή στο πλαίσιο της μόνιμης επιτροπής για την υγεία των φυτών. Η εν λόγω ανασκόπηση οριστικοποιήθηκε στις 29 Ιουνίου 2001 με τη μορφή μεμονωμένων εκθέσεων ανασκόπησης της Επιτροπής για τα acibenzolar-s- methyl, cyclanilide, ferric phosphate, pymetrozine και pyraflufen-ethyl.(8) Ο φάκελος και οι πληροφορίες για κάθε μία από τις εξετάσεις υποβλήθηκαν στην επιστημονική επιτροπή για τα φυτά. Όσον αφορά το Acibenzolar-s-methyl και το ferric phosphate δεν τέθηκαν στην Επιτροπή συγκεκριμένα θέματα. Η Επιτροπή θεώρησε ότι δεν υπήρχαν θέματα που θα επιθυμούσε να θίξει όσον αφορά τις δραστικές ουσίες στο πλαίσιο ενδεχόμενης ένταξης τους στο παράρτημα Ι της οδηγίας(7). Η Επιτροπή σημείωσε ότι η απουσία σχολίων θα έπρεπε να διερμηνευθεί ως ένδειξη ότι δεν υπάρχουν εμφανείς λόγοι για τους οποίους απαιτούνται σχόλια.(9) Στη γνωμοδότησή της όσον αφορά την cyclanilide(8), η επιτροπή έδωσε την ερμηνεία της για ορισμένες επιπτώσεις που παρατηρήθηκαν σε ποντικούς και κουνέλια και σύστησε επαναξιολόγηση της αποικοδόμησης του μεταβολίτη εδάφους 2,4-dichloraniline. Οι συστάσεις της Επιτροπής λήφθηκαν υπόψη.(10) Στη γνωμοδότησή της για την pymetrozine(9), η επιτροπή αξιολόγησε ορισμένες επιπτώσεις στο πλαίσιο του καθορισμού αποδεκτής ημερήσιας πρόσληψης και οξεία δόση αναφοράς για καταναλωτές.(11) Στη γνώμη της για το pyraflufen-ethyl(10), η επιτροπή κατέληξε ότι γενικά υφίσταται αμελητέος κίνδυνος μόλυνσης υπόγειων υδάτων για τη μητρική ένωση και τα παραγόμενα προϊόντα από τη διάσπασή της. Όμως, υπό ακραίες συνθήκες πρέπει να αξιολογηθεί προσεκτικά η πορεία ορισμένων προϊόντων διάσπασης.(12) Από τις διάφορες εξετάσεις που πραγματοποιήθηκαν προέκυψε ότι τα προϊόντα φυτοπροστασίας τα οποία περιέχουν κάποια από τις υπόψη ενεργές ουσίες είναι δυνατόν να αναμένεται ότι, εν γένει, πληρούν τις απαιτήσεις τις καθοριζόμενες στο άρθρο 5 παράγραφος 1 στοιχεία α), β) και παράγραφος 3 της οδηγίας, ιδίως όσον αφορά τις χρήσεις που εξετάστηκαν και αναφέρονται λεπτομερώς στις αντίστοιχες αξιολογήσεις της Επιτροπής. Κατόπιν τούτου είναι σκόπιμο οι δραστικές αυτές ουσίες να καταχωρηθούν στο παράρτημα Ι προκειμένου να διασφαλιστεί ότι στα κράτη μέλη οι άδειες για προϊόντα φυτοπροστασίας που περιέχουν τις υπόψη ενεργές ουσίες είναι δυνατόν να χορηγούνται σύμφωνα με τις διατάξεις της υπόψη οδηγίας.(13) Μετά την καταχώριση, είναι αναγκαίος εύλογος χρόνος προκειμένου τα κράτη μέλη να έχουν τη δυνατότητα να υλοποιήσουν τις διατάξεις της οδηγίας για τα προϊόντα φυτοπροστασίας που περιέχουν acibenzolar-s-methyl, cyclanilide, ferric phosphate, pymetrozine or pyraflufen-ethyl και ιδίως να επανεξετάσουν, εντός της περιόδου αυτής, υφιστάμενες προσωρινές άδειες ή να χορηγήσουν μέχρι το τέλος της εν λόγω περιόδου το αργότερο, νέες εγκρίσεις σύμφωνα με τις διατάξεις της οδηγίας. Είναι δυνατόν να απαιτηθεί μακρότερο χρονικό διάστημα για προϊόντα φυτοπροστασίας που περιέχουν κάποια από τις υπόψη δραστικές ουσίες και άλλες δραστικές ουσίες περιεχόμενες στο παράρτημα Ι.(14) Η έκθεση ελέγχου απαιτείται για την ορθή εφαρμογή, από τα κράτη μέλη, διαφόρων μερών των ομοιόμορφων αρχών που ορίζονται στο παράρτημα VI της οδηγίας, στις περιπτώσεις που οι αρχές αυτές αναφέρονται στην αξιολόγηση των δεδομένων τα οποία υποβλήθηκαν προκειμένου να καταχωρηθεί η ενεργός ουσίας στο παράρτημα Ι της οδηγίας. Κατόπιν τούτου, είναι σκόπιμο να προβλεφθεί ότι οι τελικές εκθέσεις αξιολόγησης (εκτός προκειμένου για εμπιστευτικού χαρακτήρα πληροφορίες κατά την έννοια των διατάξεων του άρθρου 14 της οδηγίας) τηρούνται διαθέσιμες ή διατίθενται από τα κράτη μέλη προκειμένου να προστρέξει σε αυτές οποιοδήποτε ενδιαφερόμενο μέρος. Σε περίπτωση που έκθεση εξέτασης πρέπει να επικαιροποιηθεί προκειμένου να ληφθούν υπόψη τεχνικές και επιστημονικές εξελίξεις, οι όροι για την ένταξη της υπόψη ενεργού ουσίας στο παράρτημα Ι της οδηγίας πρέπει να τροποποιηθούν κατά τις διατάξεις της οδηγίας.(15) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Ο πίνακας του παραρτήματος Ι της οδηγίας 91/414/ΕΟΚ τροποποιείται ώστε να καταχωρηθεί η εγγραφή ως προς την Acibenzolar-s-methyl, η κυκλανιλίδη, ο φωσφορικός σίδηρος, η πυμετροζίνη ή αιθυλικό πυραφλουμένιο όπως εμφαίνεται στο παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ, το αργότερο έως τις 31 Μαρτίου 2002, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία, ενημερώνουν δε αμελλητί την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευση τους. Ο τρόπος της παραπομπής καθορίζεται από τα κράτη μέλη.2. Όσον αφορά όμως την αξιολόγηση και τη λήψη απόφασης κατ' εφαρμογή των ενιαίων αρχών που προβλέπονται στο παράρτημα VI της οδηγίας 91/414/ΕΟΚ, βάσει ενός φακέλου που ανταποκρίνεται στις απαιτήσεις του παραρτήματος III, η περίοδος που καθορίζεται στην παράγραφο 1 παρατείνεται για τις υφιστάμενες προσωρινές άδειες φυτοπροστατευτικών προϊόντων που περιέχουν Acibenzolar-s-methyl, cyclanilide, ferric phosphate, pymetrozine or pyraflufen-ethyl μέχρι τις 31 Μαρτίου 2003.3. Εντούτοις, για τα φυτοπροστατευτικά προϊόντα που περιέχουν Acibenzolar-s- methyl, cyclanilide, ferric phosphate, pymetrozine or pyraflufen-ethyl μαζί με μια άλλη δραστική ουσία η οποία περιλαμβάνεται στο παράρτημα Ι της οδηγίας 91/414/ΕΟΚ, η περίοδος που αναφέρεται στην παράγραφο 1 παρατείνεται έως ότου προβλεφθεί μακρύτερη περίοδος εφαρμογής με τις διατάξεις που θεσπίζονται στην οδηγία με την οποία τροποποιείται το παράρτημα Ι της οδηγίας 91/414/ΕΟΚ ώστε να καταχωρηθεί η ουσία στο παράρτημα.4. Τα κράτη μέλη τηρούν διαθέσιμη την έκθεση ανασκόπησης για την Acibenzolar-s-methyl, cyclanilide, ferric phosphate, pymetrozine or pyraflufen- ethyl (εκτός από τα εμπιστευτικού χαρακτήρα στοιχεία κατά την έννοια του άρθρου 14 της οδηγίας) για να την συμβουλεύονται τα ενδιαφερόμενα μέρη ή την θέτουν στη διάθεση τους μετά από ειδική αίτηση.Άρθρο 3Η παρούσα οδηγία τίθεται σε ισχύ την 1η Νοεμβρίου 2001.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 12 Οκτωβρίου 2001.Για την ΕπιτροπήDavid ByrneΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 176 της 29.6.2001, σ. 61.(3) ΕΕ L 351 της 23.12.1997, σ. 67.(4) ΕΕ L 52 της 22.2.1997, σ. 20.(5) ΕΕ L 14 της 19.1.1999, σ. 30.(6) ΕΕ L 96 της 28.3.1998, σ. 45.(7) Πρακτικά ολομελούς συνεδρίασης της επιστημονικής επιτροπής για τα φυτά της 7ης Μαρτίου 2001 (acibenzolar-S-methyl)·Πρακτικά της ολομελούς συνεδρίασης της επιστημονικής επιτροπής για τα φυτά της 4ης Ιουνίου 2001 (ferric phosphate).(8) Γνωμοδότηση της επιστημονικής επιτροπής για τα φυτά όσον αφορά την αξιολόγηση της cyclanilide στο πλαίσιο της οδηγίας 91/414/ΕΟΚ του Συμβουλίου σχετικά με την τοποθέτηση στην αγορά προϊόντων φυτοπροστασίας. SCP/CYCLAN/002-τελικό, της 11ης Δεκεμβρίου 2000.(9) Γνωμοδότηση της επιστημονικής επιτροπής για τα φυτά όσον αφορά την αξιολόγηση της pymetrozine στο πλαίσιο της οδηγίας 91/414/ΕΟΚ του Συμβουλίου σχετικά με την τοποθέτηση στην αγορά προϊόντων φυτοπροστασίας. SCP/PYMETR/002-τελικό της 31ης Ιανουαρίου 2001.(10) Γνωμοδότηση της επιστημονικής επιτροπής για τα φυτά όσον αφορά την αξιολόγηση του pyraflufen-ethyl στο πλαίσιο της οδηγίας 91/414/ΕΟΚ του Συμβουλίου σχετικά με την τοποθέτηση στην αγορά προϊόντων φυτοπροστασίας. SCP/PYRA/-τελικό της 7ης Μαρτίου 2001.ΠΑΡΑΡΤΗΜΑΕΓΓΡΑΦΗ ΠΡΟΣ ΚΑΤΑΧΩΡΗΣΗ ΣΤΟΝ ΠΙΝΑΚΑ ΤΟΥ ΠΑΡΑΡΤΗΜΑΤΟΣ Ι ΤΗΣ ΟΔΗΓΙΑΣ 91/414/ΕΟΚ">ΘΕΣΗ ΠΙΝΑΚΑ>"


Avis juridique important

|

32003L0112

Οδηγία 2003/112/ΕΚ της Επιτροπής, της 1ης Δεκεμβρίου 2003, για την τροποποίηση της οδηγίας 91/414/EOK του Συμβουλίου ώστε να καταχωρισθεί το paraquat ως δραστική ουσία (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 321 της 06/12/2003 σ. 0032 - 0035

Οδηγία 2003/112/ΕΚ της Επιτροπήςτης 1ης Δεκεμβρίου 2003για την τροποποίηση της οδηγίας 91/414/EOK του Συμβουλίου ώστε να καταχωρισθεί το paraquat ως δραστική ουσία(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(1), όπως τροποποιήθηκε τελευταία από την οδηγία 2003/84/EΚ της Επιτροπής(2), και ιδίως το άρθρο 6 παράγραφος 1,Εκτιμώντας τα ακόλουθα:(1) Ο κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά(3), όπως τροποποιήθηκε τελευταία από τον κανονισμό (ΕΚ) αριθ. 2266/2000(4), θεσπίζει κατάλογο δραστικών ουσιών των φυτοπροστατευτικών προϊόντων που πρέπει να αξιολογηθούν ενόψει της ενδεχόμενης καταχώρισής τους στο παράρτημα Ι της οδηγίας 91/414/ΕΟΚ. Ο κατάλογος αυτός περιλαμβάνει την ουσία paraquat.(2) Για τη δραστική ουσία paraquat αξιολογήθηκαν οι επενέργειες στην ανθρώπινη υγεία και στο περιβάλλον, σύμφωνα με τις διατάξεις που θεσπίζονται στον κανονισμό (ΕΟΚ) αριθ. 3600/92, για μια σειρά χρήσεων που προτάθηκαν από τον κοινοποιούντα. Με τον κανονισμό (ΕΚ) αριθ. 933/94 της Επιτροπής, της 27ης Απριλίου 1994, που αφορά τον καθορισμό των δραστικών ουσιών των φυτοπροστατευτικών προϊόντων και των εισηγουμένων κρατών μελών για την εφαρμογή του κανονισμού (ΕΟΚ) αριθ. 3600/92(5), όπως τροποποιήθηκε τελευταία από τον κανονισμό (ΕΚ) αριθ. 2230/95(6), το Ηνωμένο Βασίλειο ορίστηκε κράτος μέλος εισηγητής. Το Ηνωμένο Βασίλειο υπέβαλε τις σχετικές εκθέσεις αξιολόγησης και συστάσεις στην Επιτροπή στις 31 Οκτωβρίου 1996, σύμφωνα με το άρθρο 7 παράγραφος 1 στοιχείο γ) του κανονισμού (ΕΟΚ) αριθ. 3600/92.(3) Η εν λόγω έκθεση αξιολόγησης έχει εξετασθεί από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων. Η ανασκόπηση ολοκληρώθηκε στις 3 Οκτωβρίου 2003, υπό τη μορφή έκθεσης ανασκόπησης της Επιτροπής για την ουσία paraquat.(4) Η έκθεση για το paraquat και περαιτέρω πληροφορίες υποβλήθηκαν επίσης στην επιστημονική επιτροπή φυτών. Ζητήθηκε από την επιτροπή αυτή να υποβάλει σχόλια σχετικά με τη σημασία για τους καταναλωτές και τους χειριστές των αλλοιώσεων στους οφθαλμούς και τους πνεύμονες, οι οποίες παρατηρήθηκαν κατά τη μακροχρόνια μελέτη σε επίμυες· σχετικά με τον κίνδυνο για τους χειριστές, λαμβανομένης ιδιαίτερα υπόψη της ενδεχόμενης αναπνευστικής και δερματικής έκθεσης· σχετικά με τις ενδεχόμενες μακροπρόθεσμες επιπτώσεις σε οργανισμούς που διαβιούν στο έδαφος και σχετικά με τους κινδύνους που ενδέχεται να ενέχουν οι προβλεπόμενες χρήσεις για την αναπαραγωγή των πτηνών και των λαγών. Στη γνωμοδότησή της(7), η επιστημονική επιτροπή συμπέρανε ότι ούτε οι πνευμονικές αλλοιώσεις που παρατηρήθηκαν σε ζώα μετά την από του στόματος χορήγηση paraquat ούτε οι συστηματικές επιδράσεις στον οφθαλμό που παρατηρήθηκαν σε επίμυες και όχι σε άλλα ζώα έχουν σημασία για την αξιολόγηση του κινδύνου για τους χειριστές και καταναλωτές. Βασιζόμενη στις μελέτες έκθεσης στο ύπαιθρο, οι οποίες ενισχύονται από πληροφορίες ερευνών υγείας των χειριστών, η επιτροπή έκρινε ότι, όταν το paraquat χρησιμοποιείται ως φυτοπροστατευτικό προϊόν όπως συνιστάται βάσει των προδιαγεγραμμένων ορθών πρακτικών εργασίας, η χρησιμοποίησή του δεν ενέχει σημαντικό κίνδυνο για την υγεία των χειριστών. Η επιτροπή σημείωσε επίσης ότι οι χρήσεις στις συνιστώμενες δόσεις υπαίθρου είναι απίθανο να δημιουργήσουν σημαντικό κίνδυνο για τους οργανισμούς που διαβιούν στο έδαφος. Ωστόσο, ενόψει της παραμένουσας αβεβαιότητας, ζητήθηκε λεπτομερέστερη αξιολόγηση των πιθανών επιπτώσεων του paraquat στο ρυθμό αποδόμησης της οργανικής ύλης του εδάφους. Οι πληροφορίες αυτές στη συνέχεια παραδόθηκαν και αξιολογήθηκαν από το κράτος μέλος εισηγητή. Επιπλέον, η επιστημονική επιτροπή συμπέρανε ότι οι διαθέσιμες μελέτες υποδεικνύουν κίνδυνο για τα πτηνά που αναπαράγονται στο έδαφος, αλλά χρειάζονται περαιτέρω πληροφορίες σχετικά με ρεαλιστική έκθεση για την οριστική αξιολόγηση του κινδύνου. Οι πληροφορίες αυτές στη συνέχεια υποβλήθηκαν και η αξιολόγηση στο πλαίσιο της μόνιμης επιτροπής για την τροφική αλυσίδα και την υγεία των ζώων συμπέρανε ότι υπάρχουν ορισμένες καταστάσεις όπου η έκθεση για τα πτηνά που φωλιάζουν στο έδαφος είναι αμελητέα. Ωστόσο, υπάρχουν επίσης σενάρια όπου μπορεί να υπάρχει έκθεση. Τα κράτη μέλη στο πλαίσιο της μόνιμης επιτροπής επομένως συμπέραναν ότι ο κίνδυνος θα ήταν ανεκτός, υπό τον όρο ότι λαμβάνονται τα κατάλληλα μέτρα άμβλυνσης του κινδύνου. Τέλος, η επιστημονική επιτροπή συμπέρανε ότι το paraquat μπορεί να αναμένεται να προκαλέσει θανατηφόρες και υποθανατηφόρες επιπτώσεις για τους λαγούς, αλλά τα διαθέσιμα δεδομένα είναι ανεπαρκή για να εκτιμηθεί το ποσοστό των λαγών που επηρεάζονται. Οι απόψεις της επιστημονικής επιτροπής ελήφθησαν υπόψη κατά τη σύνταξη της παρούσας οδηγίας και της έκθεσης ανασκόπησης. Η αξιολόγηση στο πλαίσιο της μόνιμης επιτροπής για την τροφική αλυσίδα και την υγεία των ζώων κατέληξε στο συμπέρασμα ότι ο κίνδυνος θα ήταν ανεκτός, εάν λαμβάνονται τα κατάλληλα μέτρα άμβλυνσης του κινδύνου.(5) Από τις διάφορες εξετάσεις που πραγματοποιήθηκαν προέκυψε ότι ότι υπάρχουν χρήσεις των φυτοπροστατευτικών προϊόντων που περιέχουν την ουσία paraquat οι οποίες μπορεί να πληρούν τις απαιτήσεις που θεσπίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ, εφόσον εφαρμόζονται κατάλληλα μέτρα άμβλυνσης του κινδύνου και περιορισμοί. Ως εκ τούτου, είναι σκόπιμο να καταχωρισθεί το paraquat στο παράρτημα Ι, ώστε να εξασφαλιστεί ότι σε όλα τα κράτη μέλη οι εγκρίσεις για φυτοπροστατευτικά προϊόντα που περιέχουν τη δραστική αυτή ουσία μπορούν να χορηγούνται σύμφωνα με τις διατάξεις της εν λόγω οδηγίας. Εντούτοις, μερικές χρήσεις των φυτοπροστατευτικών προϊόντων που περιέχουν paraquat προξενούν απαράδεκτους κινδύνους και κατά συνέπεια δεν πρέπει να επιτρέπονται. Πέραν αυτού, θεωρείται σκόπιμο να επιβληθεί στον κοινοποιούντα και στους τυχόν άλλους παραγωγούς paraquat να εφαρμόσουν πρόγραμμα παρακολούθησης ειδικά για την ασφάλεια των χειριστών και να υποβάλλουν ετήσια έκθεση στην Επιτροπή σχετικά με περιστατικά προβλημάτων στην υγεία των χειριστών, καθώς και πιθανών επιπτώσεων στους λαγούς. Αυτό θα δώσει τη δυνατότητα να επαληθευθεί κατά πόσον τα μέτρα άμβλυνσης του κινδύνου που έχουν επιβληθεί από τα κράτη μέλη πράγματι περιορίζουν τους πιθανούς κινδύνους για χειριστές και λαγούς σε ανεκτό επίπεδο και, αν χρειάζεται, να επαναξιολογηθούν, σύμφωνα με την επιστημονική πρόοδο, οι ιδιότητες και οι ενδεχομένως συναφείς κίνδυνοι για τον άνθρωπο και το περιβάλλον.(6) Πριν από την καταχώριση μιας δραστικής ουσίας στο παράρτημα I, πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.(7) Μετά την καταχώριση, απαιτείται μια εύλογη χρονική περίοδος εντός της οποίας τα κράτη μέλη πρέπει να εφαρμόσουν τις διατάξεις της οδηγίας 91/414/ΕΟΚ σχετικά με τα φυτοπροστατευτικά προϊόντα που περιέχουν την ουσία paraquat και, ειδικότερα, να επανεξετάσουν τις υφιστάμενες εγκρίσεις και να εξασφαλίσουν ότι πληρούνται οι όροι σχετικά με αυτές τις δραστικές ουσίες που ορίζονται στο παράρτημα Ι της οδηγίας 91/414/ΕΟΚ. Θα πρέπει να προβλεφθεί μακρύτερη χρονική περίοδος εντός της οποίας μπορεί να υποβληθεί και αξιολογηθεί πλήρης φάκελος για κάθε φυτοπροστατευτικό προϊόν σύμφωνα με τις ενιαίες αρχές της οδηγίας 91/414/ΕΟΚ.(8) Ως εκ τούτου, είναι σκόπιμο να τροποποιηθεί αναλόγως η οδηγία 91/414/EΟΚ.(9) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα I της οδηγίας 91/414/EΟΚ τροποποιείται σύμφωνα με το παράρτημα της παρούσας οδηγίας.Άρθρο 2Τα κράτη μέλη εκδίδουν και δημοσιεύουν, το αργότερο έως τις 30 Απριλίου 2005, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως σχετικά την Επιτροπή.Εφαρμόζουν τις διατάξεις αυτές από την 1η Μαΐου 2005.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 31. Τα κράτη μέλη επανεξετάζουν την έγκριση για κάθε φυτοπροστατευτικό προϊόν που περιέχει paraquat, για να εξασφαλίσουν ότι πληρούνται οι όροι σχετικά με τις εν λόγω δραστικές ουσίες που ορίζονται στο παράρτημα Ι της οδηγίας 91/414/ΕΟΚ. Εφόσον είναι αναγκαίο, τροποποιούν ή ανακαλούν την έγκριση, το αργότερο έως τις 30 Απριλίου 2005.2. Τα κράτη μέλη για κάθε εγκεκριμένο φυτοπροστατευτικό προϊόν που περιέχει paraquat, είτε ως τη μόνη δραστική ουσία είτε μαζί με άλλες δραστικές ουσίες οι οποίες περιελήφθησαν όλες στο παράρτημα Ι της οδηγίας 91/414/ΕΟΚ το αργότερο μέχρι τις 31 Οκτωβρίου 2004, αξιολογούν εκ νέου το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, βάσει φακέλου που ανταποκρίνεται στις απαιτήσεις του παραρτήματος III της οδηγίας αυτής. Με βάση την αξιολόγηση αυτή, τα κράτη μέλη αποφασίζουν εάν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ. Εφόσον είναι αναγκαίο τροποποιούν ή ανακαλούν την έγκριση, το αργότερο έως τις 31 Ιουλίου 2008.Άρθρο 4Τα κράτη μέλη εξασφαλίζουν ότι οι κάτοχοι άδειας υποβάλλουν έκθεση το αργότερο έως τις 31 Μαρτίου 2008 σχετικά με τις συνέπειες των μέτρων άμβλυνσης του κινδύνου που εφαρμόζονται μέσω προγράμματος ελέγχου και της εφαρμογής των εξελίξεων στα παρασκευάσματα του paraquat. Τα κράτη μέλη υποβάλλουν άμεσα τις πληροφορίες αυτές στην Επιτροπή.Η Επιτροπή διαβιβάζει στη μόνιμη επιτροπή για την τροφική αλυσίδα και την υγεία των ζώων έκθεση σχετικά με την εφαρμογή της παρούσας οδηγίας στην οποία αναφέρει εάν οι απαιτήσεις για τη συμπερίληψη στο παράρτημα Ι εξακολουθούν να πληρούνται και μπορεί να προτείνει οποιαδήποτε τροποποίηση, συμπεριλαμβανομένης εάν χρειαστεί της απόσυρσης από το παράρτημα Ι της παρούσας οδηγίας, την οποία κρίνει αναγκαία ώστε να τηρούνται οι διατάξεις της οδηγίας.Άρθρο 5Η παρούσα οδηγία αρχίζει να ισχύει την 1η Νοεμβρίου 2004.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 1 Δεκεμβρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 247 της 30.9.2003, σ. 20.(3) ΕΕ L 366 της 15.12.1992, σ. 10.(4) ΕΕ L 259 της 13.10.2000, σ. 27.(5) ΕΕ L 107 της 28.4.1994, σ. 8.(6) ΕΕ L 225 της 22.9.1995, σ. 1.(7) Γνώμη της φυτοϋγειονομικής επιστημονικής επιτροπής για ειδικά ερωτήματα της Επιτροπής σχετικά με την αξιολόγηση του paraquat στο πλαίσιο της οδηγίας 91/414/EΟΚ του Συμβουλίου· SCP/PARA/002, που εγκρίθηκε στις 20 Δεκεμβρίου 2001.ΠΑΡΑΡΤΗΜΑΣτο τέλος του πίνακα του παραρτήματος Ι της οδηγίας 91/414/ΕΟΚ προστίθενται οι ακόλουθες εγγραφές">ΘΕΣΗ ΠΙΝΑΚΑ>"


Avis juridique important

|

32002L0048

Οδηγία 2002/48/ΕΚ της Επιτροπής, της 30ής Μαΐου 2002, για την τροποποίηση της οδηγίας αριθ. 91/414/EOK του Συμβουλίου ώστε να καταχωρηθούν ως δραστικές ουσίες οι iprovalicarb, prosulfuron και sulfosulfuron

Επίσημη Εφημερίδα αριθ. L 148 της 06/06/2002 σ. 0019 - 0023

Οδηγία 2002/48/ΕΚ της Επιτροπήςτης 30ής Μαΐου 2002για την τροποποίηση της οδηγίας αριθ. 91/414/EOK του Συμβουλίου ώστε να καταχωρηθούν ως δραστικές ουσίες οι iprovalicarb, prosulfuron και sulfosulfuronΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία αριθ. 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 2002/37/EΚ της Επιτροπής(2), και ιδίως το άρθρο 6 παράγραφος 1,Εκτιμώντας τα ακόλουθα:(1) Σύμφωνα με τις διατάξεις του άρθρου 6 παράγραφος 2 της οδηγίας 91/414/ΕΟΚ, στις 30 Μαρτίου 1998 η Ιρλανδία παρέλαβε αίτηση της Bayer AG για την καταχώρηση της δραστικής ουσίας iprovalicarb στο παράρτημα Ι της οδηγίας. Με την απόφαση 98/512/EΚ της Επιτροπής(3) είχε επιβεβαιωθεί ότι ο φάκελος ήταν "πλήρης", υπό την έννοια πως θα μπορούσε να θεωρηθεί ότι, καταρχήν, όσον αφορά τα δεδομένα και τις πληροφορίες, καλύπτονται οι απαιτήσεις των παραρτημάτων ΙΙ και ΙΙΙ της οδηγίας 91/414/ΕΟΚ.(2) Στις 14 Μαΐου 1995 η Γαλλία παρέλαβε παρόμοια αίτηση από τη Novartis -ήδη Syngenta- όσον αφορά την prosulfuron. Η αίτηση αυτή χαρακτηρίσθηκε ως πλήρης με την απόφαση 97/137/EΚ της Επιτροπής(4).(3) Στις 24 Απριλίου 1997 η Ιρλανδία παρέλαβε παρόμοια αίτηση από τη Monsanto όσον αφορά τη sulfosulfuron. Η αίτηση αυτή χαρακτηρίσθηκε ως πλήρης με την απόφαση αριθ. 97/865/EΚ της Επιτροπής(5).(4) Για τις τρεις αυτές δραστικές ουσίες έχουν εκτιμηθεί οι επιδράσεις στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις τις προτεινόμενες από τον αιτούντα. Τα κράτη μέλη που έχουν ορισθεί ως εισηγητές υπέβαλαν στην Επιτροπή σχέδια εκθέσεων αξιολόγησης για τις ουσίες αντίστοιχα στις 4 Νοεμβρίου 1999 (iprovalicarb), στις 18 Ιανουαρίου 1999 (prosulfuron) και στις 2 Απριλίου 1998 (sulfosulfuron).(5) Τα σχέδια εκθέσεων αξιολόγησης έχουν επανεξετασθεί από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων. Οι επανεξετάσεις οριστικοποιήθηκαν στις 26 Φεβρουαρίου 2002 υπό τη μορφή των εκθέσεων επανεξέτασης της Επιτροπής για τις iprovalicarb, prosulfuron και sulfosulfuron.(6) Ο φάκελος και οι πληροφορίες για καθεμία από τις επανεξετάσεις υποβλήθηκαν στην επιστημονική επιτροπή για τα φυτά. Όσον αφορά την iprovalicarb, από την επιτροπή ζητήθηκε να διατυπώσει παρατηρήσεις σχετικά με την αποδεκτότητα του κινδύνου του μεταβολίτη PMPA για τους γεωσκώληκες και τη σχέση που μπορεί να έχουν με τον άνθρωπο όγκοι οι οποίοι παρατηρήθηκαν σε ποντικούς μετά από έκθεση σε υψηλές δόσεις καθόλη τη διάρκεια της ζωής τους. Σε δύο γνωμοδοτήσεις(6)(7), η επιτροπή αναγνωρίζει την ανάγκη περισσότερων δεδομένων όσον αφορά τους γεωσκώληκες, τα οποία στη συνέχεια διαβιβάστηκαν και αξιολογήθηκαν, ενώ σχετικά με τα φαινόμενα που παρατηρήθηκαν σε ποντικούς κατέληξε ότι υφίστανται επαρκή όρια ασφάλειας όσον αφορά την προστασία των καταναλωτών και των χειριστών. Οι παρατηρήσεις της επιστημονικής επιτροπής λήφθηκαν υπόψη κατά τη διατύπωση της παρούσας οδηγίας και της σχετικής έκθεσης επανεξέτασης.(7) Όσον αφορά την prosulfuron, από την επιτροπή ζητήθηκε να προβεί σε παρατηρήσεις σχετικά με την αποδεκτότητα του κινδύνου του οφειλόμενου στα δύο προϊόντα διάσπασης της δραστικής ουσίας για οργανισμούς υγροβιοτόπων και σχετικά με ορισμένα φαινόμενα ορμονικών διαταραχών που παρατηρήθηκαν κατά την πραγματοποίηση δοκιμών σε ζώα. Στη γνωμοδότησή της(8) η επιτροπή καταλήγει στο συμπέρασμα ότι ορισμένες αλλοιώσεις που παρατηρήθηκαν στη μήτρα και στους μαστούς σε ποντικούς μετά από έκθεση καθ' όλη τη διάρκεια της ζωής τους δεν θεωρούνται σημαντικές κατά την εκτίμηση επικινδυνότητας της prosulfuron για τον άνθρωπο στο πλαίσιο των σκοπούμενων χρήσεών της. Επίσης, η επιτροπή παρατηρεί περαιτέρω ότι οι κίνδυνοι των δύο προϊόντων διάσπασης σε είδη υγροβιοτόπων δεν έχουν ακόμη επαρκώς αξιολογηθεί και σημειώνει ότι και άλλοι μόνιμοι μεταβολίτες που σχηματίζονται σε σημαντικές ποσότητες κατά τη διενέργεια δοκιμών σε νερά υγροτόπων επίσης δεν φαίνεται ότι έχουν αξιολογηθεί. Οι εκκρεμούσες πληροφορίες και αξιολογήσεις διαβιβάστηκαν στη συνέχεια και οι παρατηρήσεις της επιστημονικής επιτροπής λήφθηκαν υπόψη κατά τη σύνταξη της παρούσας οδηγίας και της σχετικής έκθεσης επανεξέτασης.(8) Όσον αφορά τη sulfosulfuron, από την επιτροπή ζητήθηκε να διατυπώσει τις παρατηρήσεις της σχετικά με την εμφάνιση καρκίνων κύστης κατά τη δεκαοκτάμηνη μελέτη σε ποντικούς· να εξετάσει κατά πόσον θα ήταν σκόπιμο να καθοριστεί ακριβής δόση αναφοράς για τη sulfosulfuron· να επιβεβαιώσει ότι δεν είναι αναγκαία η πραγματοποίηση μελέτης υποθανατηφόρου δόσης για γεωσκώληκες παρά τη μόνιμη παρουσία μεταβολιτών του εδάφους. Στη γνωμοδότησή της(9) η επιτροπή θεώρησε ότι οι αλλοιώσεις που παρατηρήθηκαν σε ποντικούς δεν προδικάζουν κίνδυνο καρκινογένεσης σε ανθρώπους και δεν θεωρεί αναγκαίο τον καθορισμό ακριβούς δόσης αναφοράς. Περαιτέρω καταλήγει στο συμπέρασμα ότι δεν φαίνεται ότι τίθενται σοβαροί κίνδυνοι μακροπρόθεσμα για τους γεωσκώληκες. Ακόμη, η επιτροπή υπογράμμισε την ανάγκη αξιολόγησης της ενδεχόμενης περιβαλλοντικής επίδρασης τριών αγνώστου ταυτότητας μεταβολιτών. Στη συνέχεια, οι πληροφορίες αυτές διαβιβάστηκαν και πραγματοποιήθηκαν οι εκτιμήσεις που ζητήθηκαν.(9) Από τις διάφορες εξετάσεις που διενεργήθηκαν προέκυψε πως είναι δυνατόν να αναμένεται ότι φυτοπροστατευτικά προϊόντα τα οποία περιέχουν τις υπόψη δραστικές ουσίες πληρούν, εν γένει, τις απαιτήσεις τις καθοριζόμενες στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και εξειδικεύθηκαν στις εκθέσεις επανεξέτασης της Επιτροπής. Κατόπιν τούτου είναι σκόπιμο οι δραστικές αυτές ουσίες να καταχωρηθούν στο παράρτημα Ι, προκειμένου να διασφαλιστεί ότι στα κράτη μέλη οι εγκρίσεις για φυτοπροστατευτικά προϊόντα που περιέχουν τις υπόψη δραστικές ουσίες μπορούν να χορηγούνται σύμφωνα με τις διατάξεις της υπόψη οδηγίας.(10) Η έκθεση επανεξέτασης της Επιτροπής είναι αναγκαία για την ορθή εφαρμογή από τα κράτη μέλη διάφορων μερών των ενιαίων αρχών που καθορίζονται στην οδηγία 91/414/ΕΟΚ. Κατόπιν τούτου, είναι σκόπιμο να διασφαλισθεί ότι όι οριστικοποιημένες εκθέσεις επανεξέτασης, με εξαίρεση τις εμπιστευτικές πληροφορίες, τηρούνται από τα κράτη μέλη διαθέσιμες ώστε να ανατρέχουν σε αυτές τυχόν ενδιαφερόμενοι.(11) Μετά την καταχώριση, πρέπει να δοθεί στα κράτη μέλη εύλογος χρόνος προκειμένου να προβούν στην εφαρμογή των διατάξεων της οδηγίας 91/414/EΟΚ όσον αφορά τα φυτοπροστατευτικά προϊόντα που περιέχουν iprovalicarb, prosulfuron ή sulfosulfuron, και ιδίως να επανεξετάσουν υφιστάμενες προσωρινές εγκρίσεις και, το αργότερο μέχρι το τέλος του εν λόγω χρονικού διαστήματος, να μετατρέψουν τις εγκρίσεις αυτές σε πλήρεις εγκρίσεις, να τις τροποποιήσουν ή να τις ανακαλέσουν σύμφωνα με τις διατάξεις της οδηγίας 91/414/EΟΚ.(12) Κατόπιν των ανωτέρω, είναι σκόπιμο να τροποποιηθεί αναλόγως η οδηγία 91/414/EΟΚ.(13) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα Ι της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 2Τα κράτη μέλη τηρούν διαθέσιμες τις εκθέσεις επανεξέτασης για τις iprovalicarb, prosulfuron και sulfosulfuron, εκτός αν πρόκειται για εμπιστευτικού χαρακτήρα πληροφορίες κατά την έννοια των διατάξεων του άρθρου 14 της οδηγίας 91/414/ΕΟΚ, ώστε να είναι δυνατόν να ανατρέχουν σε αυτές όλα τα ενδιαφερόμενα μέρη ή τις θέτει στη διάθεσή τους εφόσον ζητηθούν ειδικά.Άρθρο 3Το αργότερο μέχρι τις 31 Δεκεμβρίου έτους 2002, τα κράτη μέλη εκδίδουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ενημερώνουν αμελλητί την Επιτροπή σχετικά.Οι διατάξεις αυτές τίθενται σε εφαρμογή από την 1η Ιανουαρίου 2003.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν αναφορά την παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.Άρθρο 41. Τα κράτη μέλη επανεξετάζουν την έγκριση για κάθε προϊόν φυτοπροστασίας που περιέχει iprovalicarb, prosulfuron ή sulfosulfuron ώστε να διασφαλίζεται ότι τηρούνται οι όροι όσον αφορά τις δραστικές αυτές ουσίες οι εκτιθέμενοι στο παράρτημα I της οδηγίας 91/414/ΕΟΚ. Εφόσον είναι αναγκαίο, τροποποιούν ή αποσύρουν την έγκριση κατά τις διατάξεις της οδηγίας 91/414/ΕΟΚ πριν από τις 31 Δεκεμβρίου 2002.2. Για κάθε εγκεκριμένο προϊόν φυτοπροστασίας που περιέχει iprovalicarb, prosulfuron ή sulfosulfuron είτε ως μοναδική δραστική ουσία είτε ως μια από διάφορες δραστικές ουσίες οι οποίες περιέχονται όλες στον κατάλογο του παραρτήματος I της οδηγίας 91/414/ΕΟΚ, τα κράτη μέλη προβαίνουν μέχρι την 1η Ιουλίου 2002 σε επαναξιολόγηση σύμφωνα με τις ομοιόμορφες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο ο οποίος πληροί τις απαιτήσεις του παραρτήματος III της εν λόγω οδηγίας. Με βάση την αξιολόγηση αυτή, καθορίζεται κατά πόσον το προϊόν πληροί τους όρους των άρθρων 4 παράγραφος 1 στοιχεία β), γ), δ) και ε) της οδηγίας 91/414/EΟΚ. Εφόσον είναι αναγκαίο και μέχρι τις 31 Δεκεμβρίου 2003 το αργότερο, τροποποιούν ή αποσύρουν την έγκριση για κάθε προϊόν φυτοπροστασίας του είδους αυτού.Άρθρο 5Η παρούσα οδηγία αρχίζει να ισχύει την 1η Ιουλίου 2002.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 30 Μαΐου 2002.Για την ΕπιτροπήDavid ByrneΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 117 της 4.5.2002, σ. 10.(3) ΕΕ L 228 της 15.8.1998, σ. 35.(4) ΕΕ L 52 της 22.2.1997, σ. 20.(5) ΕΕ L 351 της 23.12.1997, σ. 67.(6) Γνωμοδότηση της επιστημονικής επιτροπής για τα φυτά με αντικείμενο την αξιολόγηση της iprovalicarb στο πλαίσιο της οδηγίας 91/414/ΕΟΚ, όσον αφορά την τοποθέτηση φυτοπροστατευτικών προϊόντων στην αγορά (εκδόθηκε στις 21 Mαρτίου 2001).(7) Γνωμοδότηση της επιστημονικής επιτροπής για τα φυτά με αντικείμενο συμπληρωματική ερώτηση από την Επιτροπή σχετικά με την αξιολόγηση της iprovalicarb (SZX 0722) στο πλαίσιο της οδηγίας 91/414/ΕΟΚ του Συμβουλίου (εκδόθηκε στις 28 Νοεμβρίου 2001).(8) Γνωμοδότηση της επιστημονικής επιτροπής για τα φυτά με αντικείμενο την καταχώρηση του prosulfuron (CGA 152005) στο παράρτημα I της οδηγίας 91/414/EΟΚ, όσον αφορά την τοποθέτηση φυτοπροστατευτικών προϊόντων στην αγορά (SCP/PROSULF/002-τελικό, της 21ης Ιουνίου 2001).(9) Γνωμοδότηση της επιστημονικής επιτροπής για τα φυτά με αντικείμενο την αξιολόγηση του MON 37500 (sulfosulfuron) στο πλαίσιο της οδηγίας 91/414/ΕΟΚ, όσον αφορά την τοποθέτηση φυτοπροστατευτικών προϊόντων στην αγορά (SCP/SULFO/002-τελικό, της 11ης Δεκεμβρίου 2000).ΠΑΡΑΡΤΗΜΑΣτο παράρτημα Ι, στο τέλος του πίνακα προστίθεντα οι ακόλουθες σειρές: " "(1) Περαιτέρω λεπτομέρειες σχετικά με την ταυτότητα και τις προδιαγραφές ενεργών ουσιών δίδονται στην έκθεση ανασκόπησης.


Avis juridique important

|

32003L0070

Οδηγία 2003/70/ΕΚ της Επιτροπής, της 17ης Ιουλίου 2003, για τροποποίηση της οδηγίας 91/414/EOK του Συμβουλίου ώστε να καταχωρηθούν οι mecoprop, mecoprop-P, και propiconazole ως δραστικές ουσίες (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 184 της 23/07/2003 σ. 0009 - 0012

Οδηγία 2003/70/ΕΚ της Επιτροπήςτης 17ης Ιουλίου 2003για τροποποίηση της οδηγίας 91/414/EOK του Συμβουλίου ώστε να καταχωρηθούν οι mecoprop, mecoprop-P, και propiconazole ως δραστικές ουσίες(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 2003/68/ΕΚ, της Επιτροπής(2), και ιδίως το άρθρο 6 παράγραφος 1,Εκτιμώντας τα ακόλουθα:(1) Ο κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά(3), όπως τροποποιήθηκε τελευταία από τον κανονισμό (ΕΚ) αριθ. 2266/2000(4), θεσπίζει κατάλογο δραστικών ουσιών φυτοπροστατευτικών προϊόντων που πρέπει να αξιολογηθούν ενόψει της ενδεχόμενης καταχώρησής τους στο παράρτημα Ι της οδηγίας 91/414/ΕΟΚ. Ο κατάλογος αυτός περιλαμβάνει τις ουσίες mecoprop, mecoprop-P και propiconazole.(2) Για τις εν λόγω δραστικές ουσίες αξιολογήθηκαν οι επενέργειες στην ανθρώπινη υγεία και στο περιβάλλον, σύμφωνα με τις διατάξεις που θεσπίζονται στον κανονισμό (ΕΟΚ) αριθ. 3600/92, για μια σειρά χρήσεων που προτάθηκαν από τους κοινοποιούντες. Με τον κανονισμό (ΕΚ) αριθ. 933/94 της Επιτροπής, της 27ης Απριλίου 1994, για τον καθορισμό των δραστικών ουσιών των φυτοπροστατευτικών προϊόντων και των εισηγουμένων κρατών μελών για την εφαρμογή του κανονισμού (ΕΟΚ) αριθ. 3600/92(5), όπως τροποποιήθηκε τελευταία από τον κανονισμό (ΕΚ) αριθ. 2230/95(6), τα ακόλουθα κράτη μέλη ορίστηκαν ως εισηγητές και υπέβαλαν τις σχετικές εκθέσεις αξιολόγησης και τις συστάσεις στην Επιτροπή, σύμφωνα με το άρθρο 7 παράγραφος 1 στοιχείο γ) του κανονισμού (ΕΟΚ) αριθ. 3600/92: mecoprop: κράτος μέλος εισηγητής ορίστηκε η Δανία, στις 31 Αυγούστου 1999 υποβλήθηκαν όλες οι σχετικές πληροφορίες· mecoprop-P: κράτος μέλος εισηγητής ορίστηκε η Δανία, στις 7 Ιανουαρίου 1999 υποβλήθηκαν όλες οι σχετικές πληροφορίες· propiconazole: κράτος μέλος εισηγητής ορίστηκε η Φινλανδία, στις 30 Νοεμβρίου 1998 υποβλήθηκαν όλες οι σχετικές πληροφορίες.(3) Οι εν λόγω εκθέσεις αξιολόγησης έχουν εξετασθεί από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων.(4) Οι ανασκοπήσεις όλων των δραστικών ουσιών ολοκληρώθηκαν στις 15 Απριλίου 2003, υπό τη μορφή έκθεσης ανασκόπησης της Επιτροπής για τις ουσίες mecoprop, mecoprop-P και propiconazole.(5) Από τις ανασκοπήσεις των mecoprop, mecoprop-P και propiconazole δεν προέκυψαν εκκρεμή θέματα ή προβλήματα τα οποία να απαιτούν τη γνωμοδότηση της επιστημονικής επιτροπής φυτών.(6) Από τις διάφορες εξετάσεις που πραγματοποιήθηκαν προέκυψε ότι τα φυτοπροστατευτικά προϊόντα που περιέχουν τις mecoprop, mecoprop-P και propiconazole μπορεί να πληρούν γενικά τις απαιτήσεις που θεσπίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στις εκθέσεις ανασκόπησης της Επιτροπής. Ως εκ τούτου, είναι σκόπιμο να καταχωρηθούν οι δραστικές ουσίες αυτές στο παράρτημα Ι, ώστε να εξασφαλιστεί ότι σε όλα τα κράτη μέλη οι άδειες για φυτοπροστατευτικά προϊόντα που περιέχουν τις δραστικές αυτές ουσίες μπορούν να χορηγούνται σύμφωνα με τις διατάξεις της εν λόγω οδηγίας.(7) Η έκθεση ανασκόπησης της Επιτροπής απαιτείται για την ορθή εφαρμογή από τα κράτη μέλη διαφόρων μερών των ενιαίων αρχών που θεσπίζονται στην οδηγία 91/414/ΕΟΚ. Ως εκ τούτου, πρέπει να προβλεφθεί ότι η οριστικοποιημένη έκθεση ανασκόπησης, εκτός από τα στοιχεία εμπιστευτικού χαρακτήρα, παραμένει διαθέσιμη ή καθίσταται διαθέσιμη από τα κράτη μέλη για να την συμβουλεύεται οποιοδήποτε ενδιαφερόμενο μέρος.(8) Πριν από την καταχώρηση μιας δραστικής ουσίας στο παράρτημα I, πρέπει να μεσολαβήσει ένα εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώρηση.(9) Μετά την καταχώρηση, απαιτείται μια εύλογη χρονική περίοδος εντός της οποίας τα κράτη μέλη πρέπει να εφαρμόσουν τις διατάξεις της οδηγίας 91/414/ΕΟΚ σχετικά με τα φυτοπροστατευτικά προϊόντα που περιέχουν τις mecoprop, mecoprop-P και propiconazole και ειδικότερα, να επανεξετάσουν τις υφιστάμενες άδειες και να εξασφαλίσουν ότι πληρούνται οι όροι σχετικά με τις δραστικές ουσίες αυτές που ορίζονται στο παράρτημα Ι της οδηγίας 91/414/ΕΟΚ. Θα πρέπει να προβλεφθεί μακρύτερη χρονική περίοδος εντός της οποίας μπορεί να υποβληθεί και αξιολογηθεί ένας πλήρης φάκελος για κάθε φυτοπροστατευτικό προϊόν σύμφωνα με τις ενιαίες αρχές της οδηγίας 91/414/ΕΟΚ.(10) Ως εκ τούτου, είναι σκόπιμο να τροποποιηθεί αναλόγως η οδηγία αριθ. 91/414/EΟΚ.(11) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα I της οδηγίας 91/414/EΟΚ τροποποιείται σύμφωνα με το παράρτημα της παρούσας οδηγίας.Άρθρο 2Τα κράτη μέλη θέτουν σε ισχύ, το αργότερο στις 30 Νοεμβρίου 2004, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.Εφαρμόζουν τις διατάξεις αυτές από την 1η Δεκεμβρίου 2004.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 31. Τα κράτη μέλη επανεξετάζουν την άδεια για κάθε φυτοπροστατευτικό προϊόν που περιέχει mecoprop, mecoprop-P ή propiconazole για να εξασφαλίσουν ότι πληρούνται οι όροι σχετικά με τις εν λόγω δραστικές ουσίες που ορίζονται στο παράρτημα Ι της οδηγίας 91/414/ΕΟΚ. Εφόσον είναι αναγκαίο, τροποποιούν ή ανακαλούν την άδεια, το αργότερο στις 30 Νοεμβρίου 2004.2. Τα κράτη μέλη για κάθε εγκεκριμένο φυτοπροστατευτικό προϊόν που περιέχει mecoprop, mecoprop-P ή propiconazole, είτε ως τη μόνη δραστική ουσία είτε μαζί με άλλες δραστικές ουσίες οι οποίες περιλαμβάνονται στο παράρτημα Ι της οδηγίας 91/414/ΕΟΚ, το αργότερο μέχρι τις 31 Μαΐου 2004, αξιολογούν εκ νέου το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, βάσει φακέλου που ανταποκρίνεται στις απαιτήσεις του παραρτήματος III της οδηγίας αυτής. Με βάση την αξιολόγηση αυτή, τα κράτη μέλη αποφασίζουν εάν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ. Εφόσον είναι αναγκαίο τροποποιούν ή ανακαλούν την άδεια, το αργότερο στις 31 Μαΐου 2008.Άρθρο 4Η παρούσα οδηγία αρχίζει να ισχύει την 1η Ιουνίου 2004.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 17 Ιουλίου 2003.Για την ΕπιτροπήDavid ByrneΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 177 της 16.7.2003, σ. 12.(3) ΕΕ L 366 της 15.12.1992, σ. 10.(4) ΕΕ L 259 της 13.10.2000, σ. 27.(5) ΕΕ L 107 της 28.4.1994, σ. 8.(6) ΕΕ L 225 της 22.9.1995, σ. 1.ΠΑΡΑΡΤΗΜΑΣτο τέλος του πίνακα του παραρτήματος Ι της οδηγίας 91/414/ΕΟΚ προστίθενται οι ακόλουθες εγγραφές:">ΘΕΣΗ ΠΙΝΑΚΑ>"


Avis juridique important

|

32003L0068

Οδηγία 2003/68/ΕΚ της Επιτροπής, της 11ης Ιουλίου 2003, για τροποποίηση της οδηγίας 91/414/EOK του Συμβουλίου ώστε να καταχωρηθούν οι trifloxystrobin, carfentrazone ethyl, mesotrione, fenamidone και isoxaflutole ως δραστικές ουσίες (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 177 της 16/07/2003 σ. 0012 - 0016

Οδηγία 2003/68/ΕΚ της Επιτροπήςτης 11ης Ιουλίου 2003για τροποποίηση της οδηγίας 91/414/EOK του Συμβουλίου ώστε να καταχωρηθούν οι trifloxystrobin, carfentrazone ethyl, mesotrione, fenamidone και isoxaflutole ως δραστικές ουσίες(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 2003/39/ΕΚ της Επιτροπής(2), και ιδίως το άρθρο 6 παράγραφος 1,Εκτιμώντας τα ακόλουθα:(1) Σύμφωνα με το άρθρο 6 παράγραφος 2 της οδηγίας 91/414/ΕΟΚ, το Ηνωμένο Βασίλειο παρέλαβε, στις 28 Ιανουαρίου 1998, αίτηση από την Novartis Crop Protection UK Ltd για την καταχώρηση της δραστικής ουσίας trifloxystrobin στο παράρτημα Ι της οδηγίας 91/414/ΕΟΚ. Η ουσία μεταφέρθηκε αργότερα στην Bayer CropScience, που είναι πλέον ο αιτών. Με την απόφαση 1999/43/ΕΚ της Επιτροπής(3) επιβεβαιώθηκε ότι ο φάκελος ήταν "πλήρης", υπό την έννοια πως θα μπορούσε να θεωρηθεί ότι κατ' αρχήν πληρούνται, όσον αφορά τα δεδομένα και τις πληροφορίες, οι απαιτήσεις των παραρτημάτων ΙΙ και ΙΙΙ της οδηγίας 91/414/ΕΟΚ.(2) Στις 14 Φεβρουαρίου 1996, η Γαλλία παρέλαβε αίτηση σύμφωνα με το άρθρο 6 παράγραφος 2 της οδηγίας 91/414/ΕΟΚ από την FMC Europe NV (τώρα FMC Chemical sprl) όσον αφορά την carfentrazone ethyl. Με την απόφαση 97/362/ΕΚ της Επιτροπής(4) κρίθηκε ότι η εν λόγω αίτηση ήταν πλήρης.(3) Στις 23 Απριλίου 1998, το Ηνωμένο Βασίλειο παρέλαβε αίτηση σύμφωνα με το άρθρο 6 παράγραφος 2 της οδηγίας 91/414/ΕΟΚ από την Zeneca Agrochemicals UK (τώρα Syngenta) όσον αφορά την mesotrione. Με την απόφαση 1999/392/ΕΚ της Επιτροπής(5) κρίθηκε ότι η εν λόγω αίτηση ήταν πλήρης.(4) Στις 15 Σεπτεμβρίου 1999, η Γαλλία παρέλαβε αίτηση σύμφωνα με το άρθρο 6 παράγραφος 2 της οδηγίας 91/414/ΕΟΚ από την Rhone Poulenc Agri SA (τώρα Bayer CropScience) όσον αφορά την fenamidone. Με την απόφαση 2000/251/ΕΚ της Επιτροπής(6) κρίθηκε ότι η εν λόγω αίτηση ήταν πλήρης.(5) Στις 6 Μαρτίου 1996, οι Κάτω Χώρες παρέλαβαν αίτηση σύμφωνα με το άρθρο 6 παράγραφος 2 της οδηγίας 91/414/ΕΟΚ από την Rhone-Poulenc Agro SA (τώρα Bayer Crop Science) όσον αφορά την isoxaflutole. Με την απόφαση 96/524/ΕΚ της Επιτροπής(7) κρίθηκε ότι η εν λόγω αίτηση ήταν πλήρης.(6) Για τις ανωτέρω δραστικές ουσίες αξιολογήθηκαν οι επιπτώσεις στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τους αιτούντες. Τα κράτη μέλη που έχουν ορισθεί ως εισηγητές υπέβαλαν στην Επιτροπή σχέδια εκθέσεων αξιολόγησης για τις ουσίες, στις 19 Απριλίου 2000 (trifloxystrobin), 14 Μαΐου 1998 (carfentrazone ethyl), 17 Δεκεμβρίου 1999 (mesotrione), 14 Μαΐου 1998 (fenamidone) και 20 Φεβρουαρίου 1997 (isoxaflutole).(7) Τα σχέδια εκθέσεων αξιολόγησης έχουν επανεξετασθεί από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων. Οι ανασκοπήσεις οριστικοποιήθηκαν στις 15 Απριλίου 2003 υπό τη μορφή των εκθέσεων ανασκόπησης της Επιτροπής για τις mesotrione, trifloxystrobin, carfentrazone ethyl, fenamidone και isoxaflutole.(8) Από τις ανασκοπήσεις των trifloxystrobin και fenamidone δεν προέκυψαν τυχόν αναπάντητα ερωτήματα ή ανησυχίες οι οποίες θα απαιτούσαν διαβούλευση με την επιστημονική επιτροπή φυτών.(9) Η έκθεση ανασκόπησης και οι πληροφορίες σχετικά με την carfentrazone ethyl υποβλήθηκαν επίσης στην επιστημονική επιτροπή φυτών για χωριστή διαβούλευση. Από την επιτροπή ζητήθηκε να σχολιάσει τις επιπτώσεις στους ανθρώπους των υψηλών επιπέδων ειδικής πορφυρίνης που ανιχνεύτηκε σε πειραματόζωα. Στη γνωμοδότησή της(8), η επιτροπή θεώρησε ότι οι επιπτώσεις της ουσίας που ανιχνεύτηκε σε πειραματόζωα, σχετικά με το επίπεδο της πορφυρίνης είναι σημαντικές για τους ανθρώπους, αλλά δεν υπάρχει καμία απόδειξη ότι οι άνθρωποι είναι πιο ευαίσθητοι στις επιπτώσεις από ότι τα ζώα. Επιπλέον, η επιστημονική επιτροπή σημείωσε ότι τρεις άγνωστες πολικές ενώσεις ανιχνεύτηκαν σε ένα λυσίμετρο. Συνεπώς, ζητήθηκε από τον αιτούντα να σχολιάσει την σημασία των εν λόγω τριών ενώσεων. Συμπληρωματικές πληροφορίες διαβιβάστηκαν από τον αιτούντα και αξιολογήθηκαν από την επιστημονική επιτροπή. Στην αξιολόγηση των νέων αυτών στοιχείων η επιτροπή εκτίμησε ότι οι εν λόγω πολικές ενώσεις δεν αποτελούν μη αποδεκτό οικοτοξικολογικό ή τοξικολογικό κίνδυνο.(10) Για την mesotrione, ζητήθηκε από την επιστημονική επιτροπή να σχολιάσει την καταλληλότητα των ποντικών ως ζωικών μοντέλων για την παρέκταση των τοξικολογικών ιδιοτήτων της mesotrione στους ανθρώπους και να αξιολογήσει εάν η επέλευση των δυσμενών επιπτώσεων στα όργανα-στόχους (σε πειραματόζωα και σε ανθρώπους) μπορεί να συνδεθεί με κάποιο ανώτατο όριο συγκέντρωσης τυροσίνης σε πλάσμα. Στη γνωμοδότησή της(9), η επιτροπή συμπέρανε ότι λόγω των ομοιοτήτων της κινητικής της τυροσίνης στους ποντικούς και στους ανθρώπους, τα ποντίκια μπορούν να θεωρηθούν ως καλύτερο ζωικό μοντέλο από τους αρουραίους για τους σκοπούς της εκτίμησης επικινδυνότητας στους ανθρώπους. Επιπλέον, η επιτροπή συμπέρανε ότι δεν αναμένεται να διαπιστωθούν δυσμενείς επιπτώσεις σε ανθρώπους εάν η συγκέντρωση τυροσίνης στο πλάσμα ανέρχεται από 800 μέχρι 1000 nmol/ml.(11) Για την isoxaflutole, ζητήθηκε από την επιστημονική επιτροπή να σχολιάσει τις τοξικολογικές και οικοτοξικολογικές επιδράσεις ενός προϊόντος αποδόμησης της δραστικής ουσίας (RPA 203328), τις στατιστικές αναλύσεις ογκογένεσης κατά τα δύο έτη της μελέτης σε ποντικούς και την παρατήρηση των επιπτώσεων στην ανάπτυξη σε πειραματόζωα. Στη γνωμοδότησή της(10), η επιτροπή σημείωσε ότι το προϊόν αποδόμησης RPA 203328 υπό συνθήκες που αντιστοιχούν στη χειρότερη περίπτωση θα ήταν δυνατόν να διαφύγει στα υπόγεια νερά με αναμενόμενες συγκεντρώσεις που υπερβαίνουν το 0,1 ppb. Η επιτροπή δεν προσδιόριζε ανησυχίες τοξικολογικές ή οικοτοξικολογικές όσον αφορά το υπόψη προϊόν αποδόμησης. Επίσης, η επιτροπή δεν προσδιόρισε ανησυχίες για τον άνθρωπο όσον αφορά ενδεχόμενες καρκινογενετικές επιδράσεις ή επιδράσεις από άποψη ανάπτυξης.Στην δεύτερη γνωμοδότησή της, ζητήθηκε από την επιστημονική επιτροπή να σχολιάσει την κινητική της αποδόμησης που πρέπει να ληφθεί υπόψη στους πρόπυπους υπολογισμούς της συμπεριφοράς έκπλυσης. Η επιτροπή βρήκε ότι ορισμένες παράμετροι που χρησιμοποιήθηκαν στο πρότυπο δεν ήταν επαρκώς αιτιολογημένες και ότι το ήμισυ της χρονικής διάρκειας της αποδόμησης του μεταβολίτη RPA 203328 μπορεί να έχει υποτιμηθεί(11).Οι πρόπυποι υπολογισμοί της συμπεριφοράς έκπλυσης της isoxaflutole και των προϊόντων αποδόμησής της επανεξετάστηκαν σύμφωνα με τις κατευθυντήριες γραμμές της επιστημονικής επιτροπής.(12) Από τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν τις οικείες δραστικές ουσίες προέκυψε ότι μπορεί να αναμένεται ότι, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β), και παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στις εκθέσεις ανασκόπησης της Επιτροπής. Ως εκ τούτου είναι σκόπιμο να καταχωρηθούν οι mesotrione, trifloxystrobin, carfentrazone ethyl, fenamidone και isoxaflutole στο παράρτημα Ι, ώστε σε όλα τα κράτη μέλη οι άδειες για φυτοπροστατευτικά προϊόντα που περιέχουν τις οικείες δραστικές ουσίες να μπορούν να χορηγούνται σύμφωνα με τις διατάξεις της ανωτέρω οδηγίας.(13) Μετά την καταχώρηση, απαιτείται μια εύλογη χρονική περίοδος ώστε να μπορέσουν τα κράτη μέλη να εφαρμόσουν τις διατάξεις της οδηγίας για τα φυτοπροστατευτικά προϊόντα που περιέχουν mesotrione, trifloxystrobin, carfentrazone ethyl, fenamidone και isoxaflutole, και ιδίως να επανεξετάσουν υφιστάμενες προσωρινές εγκρίσεις και, το αργότερο μέχρι το τέλος του εν λόγω χρονικού διαστήματος, να μετατρέψουν τις εγκρίσεις αυτές σε πλήρεις εγκρίσεις, να τις τροποποιήσουν ή να τις ανακαλέσουν σύμφωνα με τις διατάξεις της οδηγίας 91/414/EΟΚ.(14) Ως εκ τούτου, είναι σκόπιμο να τροποποιηθεί αναλόγως η οδηγία 91/414/EΟΚ.(15) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα Ι της οδηγίας 91/414/ΕΟΚ τροποποιείται όπως εμφαίνεται στο παράρτημα της παρούσας οδηγίας.Άρθρο 2Τα κράτη μέλη εκδίδουν και δημοσιεύουν, το αργότερο έως τις 31 Μαρτίου 2004, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία και ενημερώνουν περί αυτού αμελλητί την Επιτροπή.Τα κράτη μέλη εφαρμόζουν τις ανωτέρω διατάξεις από την 1η Απριλίου 2004.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 31. Τα κράτη μέλη επανεξετάζουν την έγκριση για κάθε προϊόν φυτοπροστασίας που περιέχει mesotrione, trifloxystrobin, carfentrazone ethyl, fenamidone ή isoxaflutole, ώστε να διασφαλίζεται ότι τηρούνται οι όροι, όσον αφορά τις δραστικές αυτές ουσίες, οι οποίοι εκτίθενται στο παράρτημα I της οδηγίας 91/414/ΕΟΚ. Εφόσον είναι αναγκαίο, τροποποιούν ή αποσύρουν τις εγκρίσεις κατά τις διατάξεις της οδηγίας 91/414/ΕΟΚ πριν από τις 31 Μαρτίου 2004.2. Για κάθε εγκεκριμένο προϊόν φυτοπροστασίας που περιέχει mesotrione, trifloxystrobin, carfentrazone ethyl, fenamidone ή isoxaflutole είτε ως μοναδική δραστική ουσία είτε ως μία από διάφορες δραστικές ουσίες οι οποίες περιέχονται όλες στον κατάλογο του παραρτήματος I της οδηγίας 91/414/ΕΟΚ, τα κράτη μέλη προβαίνουν μέχρι τις 30 Σεπτεμβρίου 2004 σε επαναξιολόγηση σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο ο οποίος πληροί τις απαιτήσεις του παραρτήματος III της εν λόγω οδηγίας. Με βάση την αξιολόγηση αυτή, καθορίζεται κατά πόσον το προϊόν πληροί τους όρους των άρθρων 4 παράγραφος 1 στοιχεία β), γ), δ) και ε) της οδηγίας 91/414/EΟΚ. Εφόσον είναι αναγκαίο και μέχρι τις 31 Μαρτίου 2005 το αργότερο, τροποποιούν ή ανακαλούν την έγκριση για κάθε προϊόν φυτοπροστασίας του είδους αυτού.Άρθρο 4Η παρούσα οδηγία αρχίζει να ισχύει την 1η Οκτωβρίου 2003.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 11 Ιουλίου 2003.Για την ΕπιτροπήDavid ByrneΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 124 της 20.5.2003, σ. 30.(3) ΕΕ L 14 της 19.1.1999, σ. 30.(4) ΕΕ L 152 της 11.6.1999, σ. 31.(5) ΕΕ L 148 της 15.6.1999, σ. 44.(6) ΕΕ L 78 της 29.3.2000, σ. 26.(7) ΕΕ L 220 της 30.8.1996, σ. 27.(8) Γνώμη της επιστημονικής επιτροπής φυτών όσον αφορά την αξιολόγηση της carfentrazone ethyl στο πλαίσιο της οδηγίας 91/414/ΕΟΚ σχετικά με τη διάθεση φυτοπροστατευτικών προϊόντων στην αγορά - SCP/CARFEN/002 τελικό που εκδόθηκε στις 26 Ιανουαρίου 2001.(9) Γνώμη της επιστημονικής επιτροπής φυτών όσον αφορά την αξιολόγηση της mesotrione στο πλαίσιο της οδηγίας 91/414/ΕΟΚ σχετικά με τη διάθεση φυτοπροστατευτικών προϊόντων στην αγορά - SCP/MESOTRI/002 τελικό που εκδόθηκε στις 18 Ιουλίου 2002.(10) Γνωμοδότηση της επιστημονικής επιτροπής για τα φυτά, με αντικείμενο την καταχώρηση της isoxaflutole στο παράρτημα I της οδηγίας 91/414/EΟΚ όσον αφορά την τοποθέτηση φυτοπροστατευτικών προϊόντων στην αγορά. SCP/ISOXA/012 τελικό της 3ης Ιουνίου 1999.(11) Γνωμοδότηση της επιστημονικής επιτροπής για τα φυτά, με αντικείμενο την καταχώρηση της isoxaflutole στο παράρτημα I της οδηγίας 91/414/EΟΚ όσον αφορά την τοποθέτηση φυτοπροστατευτικών προϊόντων στην αγορά. SCP/ISOXAFLUTOLE-bis-002 τελικό της 30ής Ιανουαρίου 2003.ΠΑΡΑΡΤΗΜΑΣτο τέλος του πίνακα του παραρτήματος Ι προστίθενται οι ακόλουθες σειρές:">ΘΕΣΗ ΠΙΝΑΚΑ>"


title: Οδηγία (EE) 2015/2115 της Επιτροπής, της 23ης Νοεμβρίου 2015, για την τροποποίηση, με σκοπό την έγκριση ειδικών οριακών τιμών για τις χημικές ουσίες που χρησιμοποιούνται σε παιχνίδια, του προσαρτήματος Γ του παραρτήματος II της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου σχετικά με την ασφάλεια των παιχνιδιών, όσον αφορά την ουσία φορμαμίδιο (Κείμενο που παρουσιάζει ενδιαφέρον για τον ΕΟΧ)

text:
               24.11.2015

               EL

               Επίσημη Εφημερίδα της Ευρωπαϊκής Ένωσης

               L 306/17

         ΟΔΗΓΊΑ (EE) 2015/2115 ΤΗΣ ΕΠΙΤΡΟΠΉΣ
   της 23ης Νοεμβρίου 2015
   για την τροποποίηση, με σκοπό την έγκριση ειδικών οριακών τιμών για τις χημικές ουσίες που χρησιμοποιούνται σε παιχνίδια, του προσαρτήματος Γ του παραρτήματος II της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου σχετικά με την ασφάλεια των παιχνιδιών, όσον αφορά την ουσία φορμαμίδιο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/48/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με την ασφάλεια των παιχνιδιών (1), και ιδίως το άρθρο 46 παράγραφος 2,
   Εκτιμώντας τα ακόλουθα:

               (1)

               Για να εξασφαλιστεί υψηλό επίπεδο προστασίας των παιδιών από τους κινδύνους που συνδέονται με τις χημικές ουσίες που περιέχονται σε παιχνίδια, η οδηγία 2009/48/ΕΚ θεσπίζει ορισμένες απαιτήσεις για τις χημικές ουσίες όπως αυτές που έχουν ταξινομηθεί ως καρκινογόνοι, μεταλλαξιογόνοι ή τοξικές για την αναπαραγωγή (CMR), σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (2), καθώς και για τις αλλεργιογόνους αρωματικές ουσίες και ορισμένα στοιχεία. Επιπλέον, η οδηγία 2009/48/ΕΚ εξουσιοδοτεί την Επιτροπή να εγκρίνει ειδικές οριακές τιμές για χημικές ουσίες που χρησιμοποιούνται σε παιχνίδια που προορίζονται για παιδιά ηλικίας κάτω των 36 μηνών και σε άλλα παιχνίδια που προορίζονται να μπαίνουν στο στόμα, για να εξασφαλίζεται η κατάλληλη προστασία, στην περίπτωση παιχνιδιών με υψηλό βαθμό έκθεσης. Η έγκριση των εν λόγω οριακών τιμών συνεπάγεται την καταχώρισή τους στο προσάρτημα Γ του παραρτήματος II της οδηγίας 2009/48/ΕΚ.

               (2)

               Για ορισμένες χημικές ουσίες, οι οριακές τιμές που ισχύουν σήμερα είτε είναι υπερβολικά υψηλές με βάση τα διαθέσιμα επιστημονικά αποδεικτικά στοιχεία είτε δεν υπάρχουν. Ως εκ τούτου, θα πρέπει να εγκριθούν για τις εν λόγω χημικές ουσίες ειδικές οριακές τιμές που θα λαμβάνουν υπόψη τις απαιτήσεις συσκευασίας για τα τρόφιμα, καθώς και τις διαφορές μεταξύ παιχνιδιών και υλικών που έρχονται σε επαφή με τρόφιμα.

               (3)

               Η Ευρωπαϊκή Επιτροπή συγκρότησε την ομάδα εμπειρογνωμόνων για την ασφάλεια των παιχνιδιών, για να της παρέχει συμβουλές κατά την προετοιμασία των νομοθετικών προτάσεων και πρωτοβουλιών πολιτικής στον τομέα της ασφάλειας των παιχνιδιών. Η αποστολή της υποομάδας της εν λόγω ομάδας για τα «χημικά προϊόντα» είναι να παρέχει τέτοιες συμβουλές όσον αφορά τις χημικές ουσίες που μπορούν να χρησιμοποιούνται σε παιχνίδια.

               (4)

               Το φορμαμίδιο (αριθ. CAS 75-12-7) χρησιμοποιείται, μεταξύ άλλων, στη βιομηχανία πλαστικών και πολυμερών, κυρίως ως διαλύτης, πλαστικοποιητής ή ως ουσία η οποία συνδυάζεται με διογκωτική ουσία που χρησιμοποιείται για τη δημιουργία αφρού (3). Το 2010 αρκετά κράτη μέλη εντόπισαν φορμαμίδιο σε μια σειρά παιχνιδιών από αφρώδες υλικό, όπως χαλιά υπό μορφή παζλ, γεγονός που προκάλεσε ανησυχία για την υγεία των παιδιών μέσω της εισπνοής. Ορισμένα κράτη μέλη έλαβαν ή εξετάζουν το ενδεχόμενο να λάβουν κανονιστικά μέτρα.

               (5)

               Στις συζητήσεις της σχετικά με το φορμαμίδιο, η υποομάδα «χημικά προϊόντα» βασίστηκε στη γνώμη της Γαλλικής Υπηρεσίας για την Υγεία και την Ασφάλεια σε σχέση με τα τρόφιμα, το περιβάλλον και τον χώρο εργασίας (ANSES). Η εν λόγω γνώμη συνιστά να περιοριστεί η εκπομπή στην ατμόσφαιρα φορμαμιδίου από χαλιά υπό μορφή παζλ, ώστε να μην υπερβαίνει τα 20 μg/m3 μετρούμενη 28 ημέρες μετά την αφαίρεση της συσκευασίας των νέων χαλιών υπό μορφή παζλ και την παραμονή τους σε θάλαμο απαέρωσης πριν από την πώλησή τους, με την εφαρμογή μεθόδου δοκιμών (4) σύμφωνα με τα πρότυπα ISO 16000-6 και 16000-9 και υπό τις κατάλληλες συνθήκες για τη λήψη δείγματος από τα προϊόντα και τις παρτίδες των προϊόντων.

               (6)

               Η υποομάδα «χημικά προϊόντα» έλαβε υπόψη ένα παιδικό δωμάτιο (όγκου 30 m3) όπου υπάρχει ένα μεγάλο χαλί παζλ (εμβαδού 1,2 m2 και βάρους 720 g), καθώς και διάφορα άλλα παιχνίδια από αφρώδες υλικό (δηλαδή έως 1 kg επιπλέον αφρώδη υλικά παιχνιδιών που εκτίθενται στον αέρα). Ο αέρας του εν λόγω παιδικού δωματίου (με ρυθμό ανανέωσης αέρα 0,5 h– 1) περιέχει ποσότητα φορμαμιδίου 20 μg/m3 μετά από 28 ημέρες, εάν το αφρώδες υλικό των παιχνιδιών περιέχει ποσότητα φορμαμιδίου 200 mg/kg περίπου που εκπέμπεται πλήρως.

               (7)

               Το φορμαμίδιο ταξινομείται βάσει του κανονισμού (ΕΚ) αριθ. 1272/2008 ως ουσία τοξική για την αναπαραγωγή κατηγορίας 1Β. Σύμφωνα με το σημείο 4 του μέρους III του παραρτήματος II της οδηγίας 2009/48/ΕΚ, ουσίες τοξικές για την αναπαραγωγή της κατηγορίας 1Β, όπως το φορμαμίδιο, δύνανται να είναι παρούσες στα παιχνίδια σε συγκεντρώσεις ίσες ή μικρότερες από τις σχετικές συγκεντρώσεις που καθορίζονται για την ταξινόμηση των μειγμάτων που τις περιέχουν, ήτοι 0,5 %, το οποίο ισοδυναμεί με 5 000 mg/kg (όριο συγκέντρωσης) πριν από την 1η Ιουνίου 2015, και εφεξής 0,3 %, το οποίο ισοδυναμεί με 3 000 mg/kg (όριο συγκέντρωσης). Η οδηγία 2009/48/ΕΚ δεν προβλέπει επί του παρόντος όριο εκπομπών για το φορμαμίδιο.

               (8)

               Με βάση τα ανωτέρω, η ομάδα «Χημικά προϊόντα» συνέστησε, κατά τη συνεδρίασή της στις 28 Νοεμβρίου 2013, να καθοριστεί το όριο εκπομπών φορμαμιδίου από αφρώδη υλικά παιχνιδιών, στο προσάρτημα Γ του παραρτήματος II της εν λόγω οδηγίας, σε 20 μg/m3 μετά την πάροδο 28 ημερών το πολύ από την έναρξη της δοκιμής εκπομπών. Η υποομάδα έκρινε επομένως, κατά τη συνεδρίασή της στις 18 Φεβρουαρίου 2015, ότι η δοκιμή εκπομπών δεν είναι απαραίτητη εάν η περιεκτικότητα σε φορμαμίδιο είναι μικρότερη ή ίση με 200 mg/kg (τιμή αποκοπής που προκύπττει από ένα σενάριο χείριστης περίπτωσης έκθεσης).

               (9)

               Δεν υπάρχουν γνωστές χρήσεις του φορμαμιδίου σε υλικά που έρχονται σε επαφή με τρόφιμα για να εξεταστούν.

               (10)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που καταρτίστηκε βάσει του άρθρου 47 της οδηγίας 2009/48/ΕΚ,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στο προσάρτημα Γ του παραρτήματος II της οδηγίας 2009/48/ΕΚ, προστίθεται η ακόλουθη εγγραφή:

                  Ουσία

                  Αριθ. CAS

                  Οριακή τιμή

                  «Φορμαμίδιο

                  75-12-7

                  20 μg/m3 (όριο εκπομπών) εντός 28 ημερών, το αργότερο, από την έναρξη της δοκιμής για εκπομπές των υλικών παιχνιδιών από αφρώδες πλαστικό με περιεκτικότητα σε φορμαμίδιο άνω των 200 mg/kg (όριο αποκοπής που βασίζεται στην περιεκτικότητα).»

   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο έως τις 24 Μαΐου 2017, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
   Εφαρμόζουν τις διατάξεις αυτές από τις 24 Μαΐου 2017.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 23 Νοεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 170 της 30.6.2009, σ. 1.

      (2)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).

      (3)  Agence nationale de sécurité sanitaire de l'alimentation, de l'environnement et du travail (ANSES) (γαλλική υπηρεσία για την υγεία και την ασφάλεια σε σχέση με τα τρόφιμα, το περιβάλλον και τον χώρο εργασίας), γνώμη σχετικά με τις χρήσεις του φορμαμιδίου στα καταναλωτικά αγαθά και τους κινδύνους για την υγεία που συνδέονται με το φορμαμίδιο που περιέχεται σε παιδικά χαλιά υπό μορφή παζλ από αφρώδες υλικό. Γνώμη ANSES, αίτημα αριθ. 2010-SA-0302, της 4ης Ιουλίου 2011, σ. 4.

      (4)  Πρωτόκολλο των δοκιμών για τις εκπομπές με σχετική υγρασία 50 %, θερμοκρασία 23 °C, ρυθμό ανανέωσης αέρα0,5 όγκο.ώρα– 1, κανονικό μέγεθος δωματίου 30 m3 και εκπέμπουσα επιφάνεια του χαλιού ίση με 1,2 m2.